open-index/open-wikipedia-markdown huggingface dataset:
മുദാക്കൽ ഗ്രാമപഞ്ചായത്ത്

തിരുവനന്തപുരം ജില്ലയിലെ ചിറയിൻകീഴ് താലൂക്കിലെ ഒരു ഗ്രാമപഞ്ചായത്താണ് **മുദാക്കൽ **.. ചിറയിൻകീഴ് ബ്ലോക്ക് പഞ്ചായത്തിന്റെ ഭാഗമാണിത്.
## ചരിത്രം
ശ്രീപത്മനാഭദാസർ കൈവശം വച്ചിരുന്ന ഈ പ്രദേശത്ത് ശ്രീപാദം, ശ്രീഭണ്ഡാരം ദേവസ്വം, ബ്രഹ്മസ്വം വക ഭൂമികളാണുണ്ടായിരുന്നത്. ബ്രിട്ടീഷുകാരുടെ പിടിയിൽ നിന്നും രക്ഷപ്പെടാൻ വേലിത്തമ്പി ദളവ കിളിമാനൂരിലേക്കും മണ്ണടിയിലേക്കും യാത്ര നടത്തിയത് ഇവിടത്തെ രാജപാതയിലൂടെയാണ്. മാർത്താണ്ഡവർമയുടെ അധീനതയിൽ പിന്നീട് ഈ പ്രദേശം എത്തിപ്പെട്ടു.

## വാണിജ്യ-ഗതാഗത പ്രാധാന്യം
കുരുമുളക്, ചുക്ക് തുടങ്ങിയവ ഇവിടെ നിന്നും വ്യാപാരം ചെയ്തിരുന്നു. കൂടാതെ കല്ലറ, വെഞ്ഞാറമൂട്, വേങ്ങോട് ചന്തകളിൽ ഇവിടെ നിന്നും കാർഷികോൽപ്പന്നങ്ങൾ കൊണ്ടുപോയി വിറ്റിരുന്നു. വേലുത്തമ്പി ദളവ നിർമിച്ച ഒരു രാജപാത ഇവിടെ നിലനിൽക്കുന്നത്. അതിന്റെ ഒർമയായി ആനൂപാറയിലെ വഴിയമ്പലം (കുട്ടണാച്ചി) ഇപ്പൊഴും ചരിത്ര സ്മാരകമായി നിലനിൽക്കുന്നു. ആറ്റിങ്ങൽ-വെഞ്ഞാറമൂട് റോഡ്, ആറ്റിങ്ങൽ ആയിലം റോഡ്, ഊരുപൊയ്ക അവനവഞ്ചേരി റോഡ്, പൂവണിത്തിൻ മൂട്ടിൽ റോഡ്, വാളക്കാട് നിന്ന് ഊരുപൊയ്കവഴി കോരാണി ചെമ്പകമംഗലം റോഡ് എന്നിവയാണ് പ്രധാന റോഡുകൾ.

## പഞ്ചായത്ത് രൂപവത്കരണം/ആദ്യകാല ഭരണസമിതികൾ
ചിറയിൻകീഴ് താലൂക്കിലെ മുദാക്കൽ, ഇളമ്പ, ഇടക്കോട്, എന്നീവി വില്ലേജുകളും അവനവഞ്ചേരി വില്ലേജിന്റെ കുറേ ഭാഗങ്ങളും ചേർത്ത് 15/08/1953-ൽ രൂപംകൊണ്ട മുദാക്കൽ പഞ്ചായത്തിന്റെ പ്രഥമ പ്രസിഡന്റ് കൃഷ്ണരരു ആയിരുന്നു. 

## അതിരുകൾ
* വാമനപുരം നദി, വാമനപുരം പഞ്ചായത്ത്
* മാമം ആറ്, മംഗലാപുരം പഞ്ചായത്ത്
* ആറ്റിങ്ങൽ മുനിസിപ്പാലിറ്റി, കിഴുവലം പഞ്ചായത്ത്
* നെñനാട്, മാണിക്കൽ പഞ്ചായത്ത്

## ഭൂപ്രകൃതി
ഭൂപ്രകൃതിയനുസരിച്ച് കുന്നിൻ പ്രദേശം, ചരിവുപ്രദേശം, താഴ്വരകൾ, സമതലം, ചതുപ്പുപ്രദേശം എന്നിങ്ങനെ തരം തിരിച്ചിരിക്കുന്നു. ചെമ്മണ്ണ്, വെട്ടുകൾ മണ്ണ്, ചരൽ മണ്ണ്, പശിമരാശി മണ്ണ്, മണലും ചരലും ചേർന്ന മണ്ണ്, കരിമണ്ണ്, പാറമണ്ണ് എന്നിവയാണ് മണ്ണിനങ്ങൾ. വാമനപുരം നദിയും, മാമംആറും, ചെറുതും വലുതുമായ നിരവധി തോടുകളും ആണ് ജലസ്രോതസ്സുകൾ. 

## ആരാധനാലയങ്ങൾ
ബ്രാഹ്മണകുടുംബത്തിന്റെ വക പള്ളിയറ ക്ഷേത്രം, വാസുദേവപുരം ക്ഷേത്രം, അമുന്തിരത്ത് ദേവീക്ഷേത്രം, ചെമ്പൂര് ആയിരവല്ലി ക്ഷേത്രം ,ആയിലം ശിവക്ഷേത്രം, ഇളമ്പ ശിവക്ഷേത്രം, ചിത്തൻ കുളങ്ങര ശാസ്താക്ഷേത്രം, ശ്രീ ഭൂതനാഥൻ കാവ് ക്ഷേത്രം,കോരാണി വാറുവിളാകം ദേവി ക്ഷേത്രം, കട്ടയിൽക്കോണം ഭഗവതി ക്ഷേത്രം,പൂവത്തറ തെക്കത് ദേവീ ക്ഷത്രം, കുഴിവിളാകത്ത് നാഗരുകാവ് ദേവീ ക്ഷേത്രം, ചെറുകയിൽ ഭഗവതി ക്ഷേത്രം,  വാളക്കാട്, ആയിലം, ഊരുപൊയ്ക, ചെമ്പൂര് മുസ്ളീം പള്ളികൾ പരുത്തൂർ ക്രിസ്ത്യൻ പള്ളി എന്നിവ ആരാധനാലയങ്ങളാണ്.

## ഗ്രാമപഞ്ചായത്ത് വാർഡുകൾ
#പാറയടി
#പൊയ്കമുക്ക് 
#മുദാക്കൽ 
#ചെമ്പൂര് 
#കട്ടിയാട് 
#കുരിയ്ക്കകം 
#വാളക്കാട് 
#കല്ലിൻമൂട്
#കൈപ്പള്ളിക്കോണം 
#ഊരുപൊയ്ക
#കോരാണി 
#ഇടയ്ക്കോട് 
#കട്ടയ്ക്കോണം 
#പരുത്തി 
#കൈപ്പറ്റിമുക്ക് 
#നെല്ലിമൂട് 
#പള്ളിയറ 
#അയിലം 
#ഉയർന്നമല

## അവലംബം
നീറോ എജി

ജർമ്മനിയിലെ കാൾസ്ബാഡ് ആസ്ഥാനമായുള്ള ഒരു സോഫ്റ്റ്‌വേർ‍ കമ്പനിയാണ് **നീറോ എജി**. നീറോ എന്ന പേരിലറിയപ്പെടുന്ന നീറോ ബേണിങ് റോം എന്ന ഒപ്റ്റിക്കൽ ഡിസ്ക് ഓതറിങ് പ്രോഗ്രാമാണ് ഈ കമ്പനിയുടെ പ്രശസ്തമായ ഉത്പന്നം.
## ചരിത്രം
1995-ൽ റിച്ചാർഡ് ലെസ്സർ എന്നയാളാണ് കമ്പനി സ്ഥാപിച്ചത്.2005 ജനുവരി വരെ **ആഹെഡ് സോഫ്റ്റ്‌വേർ** എന്നായിരുന്നു കമ്പനിയുടെ ആദ്യ നാമം. എന്നാൽ നീറോ ബേണിങ് റോം എന്ന ഇവരുടെ അപാരമായ പ്രശസ്തി മൂലം നീറോ എജി എന്ന് പുനർനാമകരണം ചെയ്തു.
## ഇതും കൂടി കാണൂ
*നീറോ ബേണിങ് റോം
*നീറോ ഡിജിറ്റൽ

## പുറത്തേയ്ക്കുള്ള കണ്ണികൾ
* ഔദ്യോഗിക വെബ്സൈറ്റ്
വിഭാഗം:ജർമ്മൻ സോഫ്റ്റ്‌വെയർ കമ്പനികൾ
സാം ഹ്യൂസ്റ്റൺ

പത്തൊൻപതാം നൂറ്റാണ്ടിലെ അമേരിക്കൻ രാഷ്ട്രതന്ത്രജ്ഞനും ജനനേതാവും സേനാനായകനുമായിരുന്നു സാമുവേൽ ഹ്യൂസ്റ്റൺ എന്ന സാം ഹ്യൂസ്റ്റൺ (മാർച്ച് 2, 1793 ജൂലൈ 26, 1863). ഇന്നത്തെ റോക്ക്ബ്രിഡ്ജ് കൗണ്ടിയിൽ ലെക്സിംഗ്ടണു വടക്ക് സ്ഥിതി ചെയ്യുന്ന റ്റിംബർ റിഡ്ജ് എന്ന സ്ഥലത്തു ജനിച്ച ഹ്യൂസ്റ്റൺ പിന്നീട് ടെക്സസിന്റെ ചരിത്രത്തിലെ ശ്രദ്ധേയനായ വ്യക്തിയായിത്തീർന്നു. രണ്ടുവട്ടം റിപ്പബ്ലിക്ക് ഓഫ് ടെക്സസിന്റെ പ്രസിഡന്റും, പിന്നീട് ടെക്സസ് അമേരിക്കൻ ഐക്യനാടുകളുമായി ചേർന്നശേഷം ടെക്സസിനെ പ്രതിനിധീകരിച്ച് സെനറ്ററും ഏറ്റവും ഒടുവിലായി ടെക്സസ് ഗവർണ്ണറുമായി അദ്ദേഹം സേവനമനുഷ്ഠിച്ചിട്ടുണ്ട്. ഹ്യൂസ്റ്റൺ അടിമകളുടെ ഉടമയും അടിമത്തം ഇല്ലാതാക്കുന്നതിന്‌ എതിരുമായിരുന്നു. എങ്കിലും ടെക്സസ് അമേരിക്കൻ യൂണിയനിൽനിന്ന് വേർപിരിഞ്ഞപ്പോൾ ദൃഢമായ യൂണിയനിസ്റ്റ് വിശ്വാസത്തിൽ അടിയുറച്ചുനിന്ന അദ്ദേഹം കോൺഫെഡറസിയോട് ചേരാൻ വിസമ്മതിച്ചു. ഇതുമൂലം അദ്ദേഹത്തിനു ടെക്സസ് ഗവർണ്ണർസ്ഥാനം നഷ്ടമായി. രക്തച്ചൊരിച്ചിൽ ഒഴിവാക്കാൻ അദ്ദേഹം വിപ്ലവം അടിച്ചമർത്താൻ പട്ടാളത്തെ അയയ്ക്കാൻ വിസമ്മതിച്ചു. അതിനുപകരം അദ്ദേഹം ടെക്സസിലെ ഹണ്ട്സ്‌വില്ലിലേയ്ക്കു പിൻവാങ്ങുകയും അമേരിക്കൻ അഭ്യന്തരയുദ്ധം അവസാനിക്കുന്നതിനുമുമ്പ് അവിടെവച്ച് മരിക്കുകയും ചെയ്തു.
നീറോ ബേണിങ് റോം

മൈക്രോസോഫ്റ്റ് വിൻഡോസിനും ലിനക്സിനും വേണ്ടി നീറോ എജി വികസിപ്പിച്ചെടുത്ത ഒരു ഒപ്റ്റിക്കൽ ഡിസ്ക് ഓതറിങ് പ്രോഗ്രാമാണ് **നീറോ** എന്ന പേരിലറിയപ്പെടുന്ന **നീറോ ബേണിങ് റോം**. ഇപ്പോളിത് പല  സോഫ്റ്റ്‌വേർ സ്യൂട്ടുകളുടെയും ഭാഗമാണ്.  നീറോ ബേണിങ് റോമിന്റെ പരിമിതമായ സൗകര്യങ്ങൾ ഉള്ള പതിപ്പാണ് നീറോ എക്സ്പ്രസ്സ്.

### ഇമേജ് ബേണിങ്
വളരെയേറെ  ഒപ്റ്റിക്കൽ ഡിസ്ക് ഇമേജുകളെ നീറോ പിന്തുണയ്ക്കുന്നു.
### സോഫ്റ്റ്വെയറുകൾ
ധാരാളം സോഫ്റ്റ്വെയറുകൾ ഇതില് ഉൾപ്പെടുത്തിയിട്ടുണ്ട്. ഏറ്റവും പുതിയ പതിപ്പിൽ പുതിയ യൂട്ടിലിറ്റികൾ ഉഉൾപ്പെടുത്തിയിട്ടുണ്ട്.
## ഉൾപ്പെടുത്തിയ സോഫ്റ്റ്വെയറുകൾ
### നീറോ ബേണിങ് റോം
നീറോ 9 എഡിഷനിൽ ഉൾപ്പെട്ടിട്ടുള്ള സോഫ്റ്റ്വെയറുകളാണ് താഴെ
*നീറോ സ്റ്റാർട്ട് സ്മാർട്ട്
*നീറോ ബേണിങ് റോം
*നീറോ വിഷൻ
*നീറോ കവർ ഡിസൈനർ
*നീറോ റീ കോഡ്
*നീറോ മീഡിയാ ഹോം
*നീറോ വേവ് എഡിറ്റർ
*നീറോ ഫോട്ടോസ്നാപ്പ്

### നീറോ ലിനക്സ്
## പതിപ്പുകളുടെ ചരിത്രം
### നീറോ ബേണിങ് റോം

### നീറോ ലിനക്സ്

|}

## ഇതും കൂടി കാണൂ
*നീറോ എജി
*നീറോ ഡിജിറ്റൽ
## അവലംബം

## പുറത്തെ കണ്ണികൾ
* നീറോ എജിയുടെ ഔദ്യോഗിക വെബ്സൈറ്റ്

വർഗ്ഗം:ഒപ്റ്റിക്കൽ ഡിസ്ക് ഓതറിങ് സോഫ്റ്റ്‌വെയർ
ചിറയിൻകീഴ് ഗ്രാമപഞ്ചായത്ത്

തിരുവനന്തപുരം ജില്ലയിലെ ചിറയിൻകീഴ് താലൂക്കിലെ ഒരു ഗ്രാമപഞ്ചായത്താണ് **ചിറയിൻകീഴ് **.. ചിറയിൻകീഴ് ബ്ലോക്ക് പഞ്ചായത്തിന്റെ ഭാഗമാണിത്.
## ചരിത്രം
അ.ഉ. 9-ാം നൂറ്റാണ്ടിൽ മഹോദയപുരം ആസ്ഥാനമാക്കി ചേരമാൻ പെരുമാൾ നയനാർ ഇവിടം ഭരിച്ചിരുന്നു. മാർത്താണ്ഡവർമ്മ കായംകുളം ആക്രമിക്കാൻ പോയപ്പോൾ വിശ്രമിച്ചിരുന്ന സ്ഥലം ഈ പ്രദേശമായിരുന്നു. തിരുവിതാംകൂർ രാജവംശത്തിന്റെ ഭരണത്തിൽ തുടർന്ന് ഈ പഞ്ചായത്ത് നിലനിന്നിരുന്നു. (ആയില്യം തിരുനാൾ മഹാരാജാവ്). 

## സ്ഥലനാമോൽപത്തി
സീതാപഹരണ സമയത്ത് രാവണനെ പിന്തുടർന്ന ജടായുവിന്റെ ചിറകിൻ കീഴിലായിരുന്ന പ്രദേശമെന്നായിരുന്നുചിറയിൻകീഴ് എന്ന് ഐതിഹ്യം. ചിറകളാൽ ചുറ്റപ്പെട്ട സ്ഥലമാണ് ചിറയിൻകീഴ് എന്നാണ് ഭൂമിശാസ്ത്രപരമായ അനുമാനം. 
 
## സ്വാതന്ത്ര്യസമര ദേശീയപ്രസ്ഥാനത്തിലെ സ്ഥാനം
ദേശീയപ്രക്ഷോഭങ്ങളുടെ ഭാഗമായി വിദ്യാർത്ഥികൾ ബ്രിട്ടീഷ് ആസ്ഥാനമായ അഞ്ചുതെങ്ങിലേക്ക് ഒരു മാർച്ച് നടത്തുകയുണ്ടായി. റ്റി.കെ. വാസുദേവൻ, കുഞ്ചുവീട്ടിൽ രാഘവൻ, കെ.പി. കൊച്ചുകൃഷ്ണൻ, തുïിൽ പാച്ചുപിള്ള, കെ.പി. നീലകണ്ഠപിള്ള തുടങ്ങിയവർ സ്വാതന്ത്യ്രസമരസേനാനികളായിരുന്നു. രണ്ടാംലോകമഹായുദ്ധത്തിനെതിരെ 1939-ൽ ചിറയിൻകീഴിൽ നിന്നും ആറ്റിങ്ങലിലേക്ക് പോയ ജാഥയ്ക്കെതിരെ പോലീസ് മർദനവും വെടിവയ്പ്പും നടത്തി. മർദനത്തിൻഫലമായി സ്വാതന്ത്ര്യസമര സേനാനി എൻ.എസ്. പിള്ള മരണമടഞ്ഞു. 
 
## സാമൂഹ്യ രാഷ്ട്രീയ സാംസ്ക്കാരിക പ്രസ്ഥാനങ്ങൾ
1866-ൽ സ്ഥാപിച്ച പെൺപള്ളിക്കൂടം ഇന്ന് ഏ.ജ. സ്കൂളായി പ്രവർത്തിക്കുന്നു. 1946-ൽ സ്ഥാപിച്ച ട.ട.ഢ.ഒ.ട. ഈ പ്രദേശത്തിന്റെ വിദ്യാഭ്യാസപുരോഗതിയിൽ ഗണ്യമായ മാറ്റം വരുത്തി. ഇ.ജ. യുടെ അമേരിക്കൻ മോഡൽ ഭരണം അവസാനിപ്പിക്കാനും കർഷക-കയർ മേഖലകളിലെ തൊഴിലാളികളെ സംഘടിപ്പിക്കൽ, തൊഴിലാളികളുടെ സാമൂഹ്യസംരക്ഷക്കുവേണ്ടിയും കമ്യൂണിസ്റു പാർട്ടി പ്രവർത്തിച്ചിരുന്നു. 
 
## ഗതാഗതം
തിരുവനന്തപുരം മുതൽ കായംകുളം വരെയുള്ള പ്രദേശങ്ങളെ ബന്ധിപ്പിക്കുന്ന ഠ.ട. കനാൽ മാർഗ്ഗം ജലഗതാഗതയോഗ്യമായിരുനനു. ഈ കാലയളവിൽ ചിറയിൻകീഴ് പ്രധാനമായ വാണിജ്യകേന്ദ്രമായിരുന്നു. രാജഭരണകാലത്ത് കൊല്ലം, കായംകുളം, കൊച്ചി എന്നിവടങ്ങളിലേക്ക് തിരുവനന്തപുരത്തുനിന്നും പോകാവുന്ന രാജപാത ഉണ്ടായി. ചിറയിൻകീഴ് റെയിൽവേ ലൈനും, റെയിൽവേസ്റേഷനും ഉണ്ട്. കടയ്ക്കാവൂർ-ചിറയിൻകീഴ്-ആറ്റിങ്ങൽ റോഡ് പ്രധാന ഗതാഗത മാർഗ്ഗമാണ്. 
 
## പഞ്ചായത്ത് രൂപവത്കരണം/ആദ്യകാല ഭരണസമിതികൾ
1953-ൽ നിലവിൽ വന്ന ചിറയിൻകീഴ് പഞ്ചായത്തിന്റെ പ്രഥമ പ്രസിഡന്റ് എം. പപി. കൃഷ്ണപിള്ളയായിരുന്നു. 

## ഭൂപ്രകൃതി
കുന്നിൻപ്രദേശം, താഴ്വര, സമതലം, തീരസമതലം, കുന്നിൻ ചരിവ്, ചതുപ്പ് (നീർക്കെട്ടു പ്രദേശം) എന്നിങ്ങനെയാണ ഭൂപ്രകൃതി. ചരൽ മണ്ണ് കലർന്ന ചെമ്മണ്ണ്, മണ്ണു കലർന്ന ചെമ്മണ്ണ്, മണലു കലർന്ന പശമണ്ണ്, മണലാംശം കൂടിയ കളിമണ്ണ്, പൂഴിമണ്ണഅ, ജൈവാംശമുള്ള കളിമണ്ണ്, നീർവാർച കുറവുള്ള കളിമണ്ണ് എന്നിങ്ങനെയാണ് മൺതരങ്ങൾ. 

## ജലപ്രകൃതി
കഠിനകുളം, അഞ്ചുതെങ്ങ് കായലുകൾ, ഠ.ട. കനാലിന്റെ ഭാഗങ്ങൾ, വാമനപുരം ആറിന്റെ ഭാഗം, ശാർക്കര ആറിന്റെ ഭാഗം, തുറയ്ക്കൽ തോടിന്റെ ഭാഗം, നാറാങ്ങൾ തോട്, പഴഞ്ചിറകുളം, ചെറുകുളങ്ങൾ എന്നിവയാണ് ജലസ്രോതസ്സുകൾ. 
 
## ആരാധനാലയങ്ങൾ
ശാർക്കര ദേവീക്ഷേത്രം, കാട്ടാമുറയ്ക്കൽ മുസ്ളീംപള്ളി, കോളേശ്വരം ശിവക്ഷേത്രം, ശ്രീകൃഷ്ണക്ഷേത്രം, കടകം സെന്റ് ജെയിംസ് ദേവാലയം, ആൾസെയ്ന്റസ് ചർച്ച്, പെരുമാതുറ വലിയപള്ളി,അരയനുരുത്തി മിയാപ്പള്ളി പണ്ഡകശാല തുടങ്ങിയവ ആരാധനാലയങ്ങളാണ്.

## ഗ്രാമപഞ്ചായത്ത് വാർഡുകൾ
#ഗുരുവിഹാർ 
#പഴഞ്ചിറ 
#മേൽകടയ്ക്കാവൂർ 
#പണ്ടകശാല 
#ശാർക്കര 
#ചിറയിൻകീഴ് 
#വലിയകട
#കോട്ടപ്പുറം 
#കടകം 
#ഒറ്റപ്പ 
#പെരുമാതുറ
#പൊഴിക്കര 
#പുളുന്തുരുത്തി 
#മുതലപ്പൊഴി 
#പുതുക്കരി 
#വടക്കേ അരയതുരുത്തി 
#ആത്തലവട്ടം 
#കലാപോഷിണി

## അവലംബം
റിപ്പബ്ലിക്ക് ഓഫ് ടെക്സസ്

1836 മുതൽ 1846 വരെ അമേരിക്കൻ ഐക്യനാടുകൾക്കും മെക്സിക്കോയ്ക്കും മദ്ധ്യേ നിലനിന്നിരുന്ന ഒരു സ്വതന്ത്ര രാജ്യമായിരുന്നു **റിപ്പബ്ലിക്ക് ഓഫ് ടെക്സസ്**. ടെക്സസ് വിപ്ലവത്തിലൂടെ മെക്സിക്കോയിൽനിന്ന് സ്വാതന്ത്ര്യം സിദ്ധിച്ച റിപ്പബ്ലിക്ക് വെലാസ്കോ ഉടമ്പടികൾ പ്രകാരം ഇന്നത്തെ ടെക്സസ് പ്രദേശം മുഴുവനും കൂടാതെ ഇന്നത്തെ ന്യൂ മെക്സിക്കോ, ഒക്‌ലഹോമ, കൻസസ്, കൊളറാഡോ, വ്യോമിങ് എന്നീ സംസ്ഥാനങ്ങളിൽ ഇന്ന് ഉൾപ്പെടുന്ന പ്രദേശങ്ങളിൽ ചിലതും ചേർന്നതായിരുന്നു. അമേരിക്കൻ ഐക്യനാടുകളുമായുള്ള രാജ്യത്തിന്റെ കിഴ്ക്കേ അതിർത്തി അമേരിക്കൻ ഐക്യനാടുകളും സ്പെയിനും തമ്മിൽ 1819ൽ ഉണ്ടാക്കിയ ആഡംസ്-ഓനിസ് ഉടമ്പടി പ്രകാരം നിശ്ചയിക്കപ്പെട്ടിരുന്നു. മെക്സിക്കോയുമായുള്ള തെക്കും പടിഞ്ഞാറേ അതിർത്തിയും റിപ്പബ്ലിക്ക് നിലനിന്ന കാലത്തോളം തർക്കവിഷയമായി നിലകൊണ്ടു. ടെക്സസ് റയോ ഗ്രാൻഡേ അതിർത്തിയായി അവകാശപ്പെട്ടപ്പോൾ മെക്സിക്കോ ന്യൂവെസെസ് നദി അതിർത്തിയായി അവകാശപ്പെട്ടു. ഈ തർക്കം പിന്നീട് ടെക്സസ് ഏറ്റെടുക്കലിനുശേഷം നടന്ന മെക്സിക്കൻ-അമേരിക്കൻ യുദ്ധത്തിനു കാരണമായിത്തീർന്നു.
ചേപ്പാട്

ആലപ്പുഴ ജില്ലയിലെ കാർത്തികപ്പള്ളി താലൂക്കിൽ സ്ഥിതി ചെയ്യുന്ന ഒരു ഗ്രാമമാണ് **ചേപ്പാട്**.ദേശീയപാത 66-ഉം, തീരദേശ റയിൽവെയും ഈ ഗ്രാമത്തിലൂടെ കടന്നു പോകുന്നു.

## ഭൂപ്രകൃതി
കായംകുളത്ത് നിന്ന് വടക്കോട്ട് 8 കി.മീയും ഹരിപ്പാട് നിന്നും തെക്കോട്ട് 5 കി.മീയും യാത്ര ചെയ്താൽ ഈ ഗ്രാമത്തിൽ എത്തിച്ചേരാം.
## വ്യാപാര സ്ഥാപനങ്ങൾ
*എച്ച്ഡിഎഫ്സി ബാങ്ക്
*ഫെഡറൽ ബാങ്ക്
*മുത്തൂറ്റ് ഫിനാൻസ്

## വിദ്യാഭ്യാസ സ്ഥാപനങ്ങൾ
* ക്രൈസ്റ്റ് കിങ്ങ് ഓഫ് ഹൈസ്കൂൾ, ചേപ്പാട്
* പി.എം.ഡി. അപ്പർ പ്രൈമറി സ്കൂൾ, ചേപ്പാട്
* എം.ഡി.എം. പബ്ലിക് സ്കൂൾ, ചേപ്പാട്
* അക്ഷയ കേന്ദ്രം

## ഗതാഗതം
ദേശീയപാത 544-ഉം, തീരദേശ റയിൽവെയും ഈ ഗ്രാമത്തിലൂടെ കടന്നു പോകുന്നു. ദിവസേന മൂന്ന് ട്രെയിനുകൾ എറണാകുളം ഭാഗത്തേക്കും കായംകുളം ഭാഗത്തേക്കും സർവീസ് നടത്തുന്നു. കായംകുളം-അമ്പലപ്പുഴ പാതയിൽ ഇരട്ടിപ്പിക്കൽ നടന്നു കൊണ്ടിരിക്കുകയാണ്. ഹരിപ്പാട് വരെ ഇരട്ടിപ്പിക്കൽ നടപടി പൂർത്തിയായി. കെ.എസ്.ആർ.ടി.സി. മാത്രമാണ് ഇവിടെ ബസ് സർവ്വീസ് നടത്തുന്നത്.

## അതിരുകൾ
*കിഴക്ക് - ചെട്ടികുളങ്ങര ഗ്രാമപഞ്ചായത്ത്
*പടിഞ്ഞാറ് - ചിങ്ങോലി ഗ്രാമപഞ്ചായത്ത്
*വടക്ക് - പള്ളിപ്പാട് ഗ്രാമപഞ്ചായത്ത്
*തെക്ക്‌ - പത്തിയൂർ, മുതുകുളം ഗ്രാമപഞ്ചായത്തുകൾ

## ചിത്രശാല


Image:Cheppad railway station.JPG|ചേപ്പാട് തീവണ്ടിനിലയം


## പുറത്തേക്കുള്ള കണ്ണികൾ

വർഗ്ഗം:ആലപ്പുഴ ജില്ലയിലെ ഗ്രാമങ്ങൾ
ഹൈ ഡെഫനിഷൻ ഡിവിഡി

ഹൈ ഡെഫനിഷൻ വീഡിയോയും ഡാറ്റയും സംഭരിക്കാനുള്ള ഒരു ഹൈ ഡെൻസിറ്റി ഒപ്റ്റിക്കൽ ഡിസ്ക് ഫോർമാറ്റാണ് **എച്ച്ഡി ഡിവിഡി**. ഡി.വി.ഡി. കൾക്ക് നൽകുന്ന പരമാവധി ഡേറ്റാ സ്റ്റോറേജ് കപ്പാസിറ്റി 17 ജി.ബി വരെയാണങ്കിൽ ഹൈ ഡെഫനിഷൻ ഡിവിഡിയുടേത് സിംഗിൾ ലേയർ ഡിസ്കിന് 15 ജി.ബി യും ഡബിൾ ലെയർ ഡിസ്കിന് 30 ജി.ബി യും കപ്പാസിറ്റിയുണ്ട്. പ്രധാനമായും തോഷിബയുടെ പിന്തുണയോടെ, എച്ച്ഡി ഡിവിഡി സാധാരണ ഡിവിഡി ഫോർമാറ്റിന്റെ പിൻഗാമിയായി വിഭാവനം ചെയ്യപ്പെട്ടു.

2008 ഫെബ്രുവരി 19-ന്, എതിരാളിയായ ബ്ലൂ-റേയുമായി നീണ്ട ഫോർമാറ്റ് വാറിന് ശേഷം, തോഷിബ ഫോർമാറ്റ് ഉപേക്ഷിച്ചു, ഇനി എച്ച്ഡി ഡിവിഡി പ്ലെയറുകളും ഡ്രൈവുകളും നിർമ്മിക്കില്ലെന്ന് പ്രഖ്യാപിച്ചു. എച്ച്‌ഡി ഡിവിഡി പ്രൊമോഷൻ ഗ്രൂപ്പ് 2008 മാർച്ച് 28-ന് പിരിച്ചുവിട്ടു.

എച്ച്ഡി ഡിവിഡി ഫിസിക്കൽ ഡിസ്ക് സ്പെസിഫിക്കേഷനുകൾ (പക്ഷേ കോഡെക്കുകൾ അല്ല) ചൈന ബ്ലൂ ഹൈ-ഡെഫനിഷൻ ഡിസ്കിന്റെ (CBHD) അടിസ്ഥാനമായി ഉപയോഗിച്ചിരുന്നു, മുമ്പ് സിഎച്ച്-ഡിവിഡി(CH-DVD)എന്ന് വിളിച്ചിരുന്നു.

3× ഡിവിഡിയും എച്ച്‌ഡി ആർഇസിയും ഒഴികെയുള്ള എല്ലാ വേരിയന്റുകളിലും ചെറിയ തരംഗദൈർഘ്യമുള്ള നീല ലേസർ ഉപയോഗിച്ചതിനാൽ, എച്ച്ഡി ഡിവിഡി അതിന്റെ മുൻഗാമിയേക്കാൾ 3.2 മടങ്ങ് ഡാറ്റ സംഭരിച്ചുവെക്കാനുള്ള ശേഷിയുണ്ട് (പരമാവധി കപ്പാസിറ്റി: ഒരു ലെയറിന് 4.7 ജിബിയുമായി താരതമ്യം ചെയ്യുമ്പോൾ ഒരു ലെയറിന് 15 ജിബി).
## ചരിത്രം

1990-കളുടെ അവസാനത്തിൽ, വാണിജ്യ എച്ച്ഡിടിവി(HDTV) സെറ്റുകൾ ഒരു വലിയ വിപണിയിൽ പ്രവേശിക്കാൻ തുടങ്ങി, എന്നാൽ എച്ച്ഡി ഉള്ളടക്കം റെക്കോർഡ് ചെയ്യുന്നതിനോ പ്ലേ ബാക്ക് ചെയ്യുന്നതിനോ വിലകുറഞ്ഞ പ്ലേയറുകൾ ഇല്ലായിരുന്നു. ജെവിസി(JVC)-യുടെ ഡി-വിഎച്ച്എസ്(D-VHS), സോണിയുടെ എച്ച്ഡിക്യാം(HDCAM) ഫോർമാറ്റുകൾക്ക് അത്രയും ഡാറ്റ സംഭരിക്കാനാകും, പക്ഷേ അവ ജനപ്രിയമോ അറിയപ്പെടുന്നതോ ആയിരുന്നില്ല.തരംഗദൈർഘ്യം കുറഞ്ഞ ലേസർ ഉപയോഗിക്കുന്നത് ഉയർന്ന സാന്ദ്രതയുള്ള ഒപ്റ്റിക്കൽ സ്റ്റോറേജ് ലഭിക്കുമെന്ന് എല്ലാവർക്കും അറിയാമായിരുന്നു. ഷൂജി നകാമുറ നീല ലേസർ ഡയോഡുകൾ കണ്ടുപിടിച്ചു, എന്നാൽ ഒരു നീണ്ട പേറ്റന്റ് വ്യവഹാരം മൂലം വാണിജ്യാടിസ്ഥാനത്തിൽ അവതരിപ്പിക്കുന്നത് വൈകിപ്പിക്കുന്നതിനിടയാക്കി.
## സാങ്കേതിക വിവരണം
### ഡിസ്ക് ഘടന

### റെക്കോർഡിങ്ങ് വേഗത

### ഫയൽ സിസ്റ്റങ്ങൾ
### ഓഡിയോ
### വീഡിയോ
## ഡിജിറ്റൽ റൈറ്റ്സ് മാനേജ്മെൻറ്
## ഫോർമാറ്റുകൾ
### HD DVD-R / -RW / -RAM
# HD DVD-R
# HD DVD-RW 
# HD DVD-RAM
## അവലംബം


വർഗ്ഗം:ഒപ്ടിക്കൽ സംഭരണ മാദ്ധ്യമങ്ങൾ
ഡി.എൻ.എ. കംപ്യൂട്ടിങ്ങ്

സിലിക്കൺ  അടിസ്ഥാനമാക്കിയുള്ള പരമ്പരാഗത കമ്പ്യൂട്ടർ പ്രയുക്തശാസ്ത്രത്തിൽ നിന്നും വിഭിന്നമായി ഡി.എൻ.എ., ജൈവരസതന്ത്രം,തന്മാത്ര ജെവശാസ്ത്രം എന്നിവ ഉപയോഗിച്ചുള്ള കമ്പ്യൂടിങിനേയാണ് **ഡി എൻ എ കമ്പ്യൂടിങ്** എന്ന് പറയുന്നത്. ഡി എൻ എ കം‌പ്യൂടിങിനെ തന്മാത്ര കംപ്യൂടിങ് എന്നും പറയുന്നു. ഈ ശാഖ അതിവേഗം വികസിച്ചുകൊണ്ടിരിക്കുന്ന ഒന്നാണ്. ഈ മേഖലയിലുള്ള വികസനവും ഗവേഷണവും സിദ്ധാന്തങ്ങൾ, പരീക്ഷണങ്ങൾ, പ്രയോഗങ്ങൾ എന്നിവയിലൂടെ പുരോഗമിച്ചുകൊണ്ടിരിക്കുന്നു.

## ചരിത്രം
1994-ൽ ദക്ഷിണ കാലിഫോർണിയ യൂണിവേഴ്സിറ്റിയിലെ കമ്പ്യൂട്ടർ ശാസ്ത്രജ്ഞനായ ലിയോനാർഡ് അഡിൾമാനാണ് ഡി.എൻ.എ. കംപ്യൂട്ട‍ിംഗ് എന്ന ആശയത്തിന് തുടക്കമിട്ടത്. 7പോയന്റ് ഹാമിൽടോണിയൻ പ്രശ്നത്തിനു ഒരു നിർദ്ധാരണം എന്ന നിലയിലാണ് ആഡൽമാൻ അദ്യമായി ഈ ആശയം തെളിവോടെ അവതരിപ്പിച്ചത്. പ്രധാനവഴി ഡി എൻ എ ഇഴകളിലുള്ള വസ്തുതകളെ കോഡ് ചെയ്ത് സംഗണകക്രിയകൾ ചെയ്യാൻ പര്യാപ്തമാക്കുക എന്നതാണ്. സങ്കീർണ്ണമായ ഗണിത പ്രശ്നങ്ങൾ പരിഹരിക്കാനായിരുന്നു അഡിൾമാൻ ഇതുപയോഗിച്ചത്.

ഡി.എൻ.എയുടെ സാധ്യതകളെക്കുറിച്ചുള്ള അഡിൾമാൻറെ അന്വേഷണഫലങ്ങൾ 1994-ലെ സയൻസ് ജേണലിൽ പ്രസിദ്ധീകരിച്ചു.

പരമ്പരാഗത സിലികൺ അടിസ്ഥാന കം‌പ്യൂടറുകൾക്ക് നിരവധി പരിമിതികൾ ഉണ്ട്.1994ൽ ഡി എൻ എയിലുള്ള ബേസുകളുടെ ഒരു ശ്രേണിയായി വസ്തുതകളെ ആഡൽമാൻ അവതരിപ്പിച്ചപ്പോൾ ലളിതവും ഫലപ്രദവുമായി എങ്ങനെ ഡി എൻ എ സമാന്തര ക്രിയകൾക്കായി ഉപയോഗിക്കാം എന്ന് കാണിച്ചുതന്നു. തന്മാത്രാ ജീവശാസ്ത്രം സംഗണകക്രിയകളിൽ ഉപയോഗിച്ചതിനു 2 കാരണങ്ങൾ ഉണ്ട്.

# ഡി എൻ എയുടെ വിവരസാന്ദ്രത സിലികണിന്റേതിനേക്കാൾ കൂടുതലാണ്.
# ഡി എൻ എ യിലുള്ള ക്രിയകൾ സമാന്തരങ്ങളാണ്.

2002-ൽ ഇസ്രായേലിലെ വെയ്സ്മാൻ ഇൻസ്റ്റിറ്റ്യൂട്ട് ഓഫ് സയൻസിലെ ഗവേഷകർ സിലിക്കൺ മൈക്രോ ചിപ്പിനു പകരം എൻസൈമുകളും ഡി.എൻ.എ. മോളിക്യൂളുകളും ഉപയോഗിച്ച് പ്രോഗ്രാം ചെയ്യാവുന്ന മോളിക്യുലാർ കമ്പ്യൂട്ടിംഗ് ഉപകരണം വികസിപ്പിച്ചു.സെക്കൻഡിൽ 330 ട്രില്യൺ പ്രവർത്തനങ്ങൾ ചെയ്യാൻ പര്യാപ്തമായിരുന്നു ഈ ഉപകരണം.

വെയ്സ്മാൻ ഇൻസ്റ്റിറ്റ്യൂട്ട് ഓഫ് സയൻസിലെ ഗവേഷകരായ എഹൂദ ഷാപിറോ, യാക്കോവ് ബെനൻസൺ, ബിന്യാമിൻ ഗിൽ, യൂറി ബെൻ-ഡൊർ എന്നിവർ ചേർന്ന് ഡി.എൻ.എ. കംപ്യൂട്ട‍ർ നിർമ്മിച്ചെന്ന് ശാസ്ത്ര മാഗസിനായ നാച്വർ ജേണലിലൂടെ അവകാശം ഉന്നയിച്ചു. 
## നേട്ടങ്ങൾ
ലോകത്തിന്നേവരെ നിർമ്മിച്ച കമ്പ്യൂട്ടറുകളുടെ ഡേറ്റ സൂക്ഷിക്കാനുള്ള കഴിവ് ഒരു പൌണ്ട് ഡി.എൻ.എയുടെ സംഭരണ ശേഷിക്കടുത്തു വരില്ല. ഡി.എൻ.എയുടെ ലഭ്യതയും ഇവിടെ അനുകൂല ഘടകമാണ്.
## ഇതു കൂടി കാണൂ
* പെപ്റ്റൈഡ് കംപ്യൂട്ട‍ിംഗ്
* പാരലൽ കംപ്യൂട്ട‍ിംഗ്
* ക്വാണ്ടം കമ്പ്യൂട്ടിങ്

## അവലംബം

### അധിക വിവരങ്ങൾ

*  — The first general text to cover the whole field. 
*  — The book starts with an introduction to DNA-related matters, the basics of biochemistry and language and computation theory, and progresses to the advanced mathematical theory of DNA computing.
* 

## പുറം കണ്ണികൾ
## External links
* ഹൌ സ്റ്റഫ് വർക്ക്സ് വിശദീകരണം
* ഫിസിക്സ് വെബ് 
* Ars Technica 
* A Bibliography of Molecular Computation and Splicing Systems 
* NY Times DNA Computer for detecting Cancer
* Bringing DNA computers to life, in Scientific American
* Japanese Researchers store information in bacteria DNA
* International Meeting on DNA Computing 

വർഗ്ഗം:കമ്പ്യൂട്ടിങ്ങ്‌
വർഗ്ഗം:ജൈവരസതന്ത്രം
പെൻ ഓ.എസ്.

കീബോർഡിനും മൌസിനും പകരം സ്റ്റൈലസ്സോ സമാനമായ പെൻസിൽ രൂപത്തിലുള്ള ഉപകരണങ്ങളോ ഉപയോഗിക്കുന്ന ഒരു ഓപ്പറെറ്റിങ്ങ് സിസ്റ്റമാണ് പെൻ ഒ.എസ്.

## അവലംബം
* 1
* 2
* 3
* 4

വർഗ്ഗം:ഓപ്പറേറ്റിങ് സിസ്റ്റങ്ങൾ
സ്കൈ ഓ.എസ്.

x86 ആർക്കിടെക്ച്ചറുള്ള കമ്പ്യൂട്ടറുകൾക്കുള്ള ഒരു ഓപ്പറേറ്റിങ് സിസ്റ്റമാണ് **സ്കൈ ഓ.എസ്.** (). ഈ ഓപ്പറേറ്റിങ് സിസ്റ്റം വികസിപിച്ചുകൊണ്ടിരിക്കുന്നതേ ഉള്ളു.

## ചരിത്രം
thumb|right|200px|സ്കൈ ഓ.എസ്.ന്റെ ഒരു ആദിമകാല പതിപ്പ്
യൂണിവേഴ്സിറ്റിയിൽ പഠിക്കുന്ന കാലത്താണ് റോബെർട്ട് ഷെലെനേയും സുഹൃത്തുക്കളും സ്കൈ ഓ.എസ് നിർമ്മിക്കുന്നത്. പിന്നീട് സുഹൃത്തുക്കൾ പിരിഞ്ഞ് പോയെങ്കിലും, റോബെർട്ട് അധിക സമയങ്ങളിൽ ഓപറേറ്റിങ്ങ് സിസ്റ്റം വികസിപ്പിച്ചുകൊണ്ടിരുന്നു.

സ്കൈ ഓ.എസ്-ന്റെ ആദ്റ്റ പതിപ്പുകൾ ഓപ്പൺ സൊഴ്സ് ലൈസൻസിനു കിഴിലാണ് വിതരണം ചെയ്തത്. വൈകാതെ പ്രോജക്റ്റ് ജനകീയമായതിനെ തുടർന്ന്, റോബർട്ട് സോഴ്സ് ക്ലോസ് ചെയ്ത്, അഞ്ചാം പതിപ്പിന്റെ സോഴ്സ് തയ്യാറാക്കി.
### ബീറ്റ പതിപ്പ് റിലീസ് ചരിത്രം

## ചിത്രശാല


Image:skyos beta4 screenshot.jpg|സ്കൈ ഓ.എസ്. ബീറ്റ 4
Image:skyos beta9 screenshot.jpg|സ്കൈ ഓ.എസ്. ബീറ്റ 9
Image:skyos 6796 screenshot.jpg|സ്കൈ ഓ.എസ്. ബിൽഡ് 6796



## ഇതും കാണുക
### മറ്റു ഓ.എസുകൾ
* ലിനക്സ്
* ബി.എസ്.ഡി.
* ഹൈകു
* റിയാക്റ്റ് ഓ.എസ്.
* മിന്യുട്ട് ഓ.എസ്.
* സില്ലബിൽ/അതെ ഓ.എസ്
* AROS Research Operating System
* പ്ലാൻ 9

### പിന്താങ്ങുന്ന സാങ്കേതിക വിദ്യകൾ
* ഓപ്പൺ ബി.എഫ്.എസ്
* കപ്പ്സ്
* മെസ 3ഡി
* എസ്.ക്യ് ലൈറ്റ്
* ഗെക്കൊ
* സാംമ്പ
* ഗ്നു‌‌‌ ഗ്രബ്

## പുറത്തേക്കുള്ള കാണ്ണികൾ

* SkyOS.org —The SkyOS Homepage
* TechIMO —SkyOS Developers Interview
* Slashdot—Walking Through SkyOS 5.0 Beta
* Slashdot—Thunderbird and Firefox Ported to SkyOS
* ഓ.എസ്.ന്യൂസ്.കോം—സ്കൈ ഓ.എസ്., The 7th Beta and Robert Szeleney

വർഗ്ഗം:ഓപ്പറേറ്റിങ് സിസ്റ്റങ്ങൾ
മുഹമ്മദ് അലി സെപാൻലു

ഇറാനിയൻ കവിയും നിരൂപകനും ആണ് **മുഹമ്മദ് അലി സെപാൻലു**  ടെഹ്‌റാനിലാണ്  ജനിച്ചത്.(ജ: നവം: 20, 1940 – മ: മെയ് 11, 2015). ഇറാനിയൻ സാഹിത്യകാരന്മാരുടെ ഏകോപനത്തിനും പ്രവർത്തനത്തിനും നേതൃത്വം കൊടുത്തിരുന്ന സെപാൻലു ഇറാനിയൻ ഏകാധിപതിയായിരുന്ന മുഹമ്മദ് റാസാ പഹ്ലവിയുടെ കടുത്ത വിമർശകനുമായിരുന്നു.

## അവാർഡുകൾ
* ലീജിയൺ ഡി ഹോണർ(Légion d'honneur)

## ഇതും കാണുക
**[[ലീജിയൺ ഡി ഹോണർ|ലീജിയൺ ഡി ഹോണർ(Légion d'honneur)]] നേടിയ ഇറാനിയൻ സാഹിത്യകാരന്മാർ**
* ഷിറിൻ എബാദി
* അബ്ബാസ് കിയാരൊസ്തമി
* മഹമ്മൂദ് ഹെസ്സാബി
* റെസ്സ ഡെഗാതി
* ഷഹ്രാം നസീർ
* പരി സെബരി
* ഹൌഷങ് കവോയിസി

* റെസ സയ്ദ് ഹൊസൈൻ
* ജലാൽ സറ്റാരി

**സാഹിത്യം:**
* പേർഷ്യൻ സാഹിത്യം

വർഗ്ഗം:1941-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഇറാനിയൻ സാഹിത്യകാരന്മാർ
കതിരൂർ ഗ്രാമപഞ്ചായത്ത്

കണ്ണൂർ ജില്ലയിൽ തലശ്ശേരി താലൂക്കിലെ തലശ്ശേരി ബ്ലോക്കിൽ സ്ഥിതിചെയ്യുന്ന ഗ്രാമപഞ്ചായത്താണ് **കതിരൂർ ഗ്രാമപഞ്ചായത്ത്**

## വാണിജ്യ-ഗതാഗത പ്രാധാന്യം
 
തലശ്ശേരി-കൂർഗ്  റോഡ്(തലശ്ശേരി-കൂട്ടുപുഴ സംസ്ഥാനപാത) ഈ പഞ്ചായത്തിലൂടെയാണ്‌ കടന്നു പോകുന്നത്‌. തലശ്ശേരി, കണ്ണൂർ എന്നിവയാണ്‌ ഏറ്റവുമടുത്ത പ്രധാന റെയിൽവേ സ്റ്റേഷനുകൾ. കണ്ണൂർ അന്താരാഷ്ട്ര വിമാനത്താവളമാണ് ഏറ്റവുമടുത്ത വിമാനത്താവളം.

## ഗ്രാമ പഞ്ചായത്ത് വാർഡുകൾ
കതിരൂർ ഗ്രാമപഞ്ചായത്തിന്റെ പ്രസിഡന്റ് പി പി സനിൽ(സി.പി.ഐ(എം)) ആണ്‌.. ഈ ഗ്രാമപഞ്ചായത്തിൽ 19 വാർഡുകളാണുള്ളത്.

#പുല്യോട് 
#പുള്ളിയോട് ഈസ്റ്റ്
#പുള്ളിയോട് സി എച്ച്
#കതിരൂർ തെരു
#അക്കാം പൊയിൽ
#ചുണ്ടങ്ങാപ്പൊയിൽ
#കക്കറ
#പൊന്ന്യം പാലം
#സൗത്ത് പൊന്ന്യം
#കുണ്ടുചിറ
#പൊറാംകുന്ന്
1#പൊന്ന്യം സ്രാമ്പി
#പുല്ലോടി
#ചൊയ്യാടം
#കതിരൂർ ടൗൺ
#കുറ്റ്യേരി ചാൽ
#പൊന്ന്യം നാലാം മൈൽ

## പേരിനു പിന്നിൽ
ഇവിടെയുള്ള സൂര്യനാരായണക്ഷേത്രത്തിന്റെ സാന്നിധ്യത്തിനാൽ കതിരവന്റെ ഊര്‌ എന്നറിയപ്പെട്ടുവെന്നാണ്‌ ഒരഭിപ്രായം.പരന്നുകിടക്കുന്ന നെൽപ്പാടങ്ങ ൾ അവയിലെ ഗ്രാമീണ ജീവിതങ്ങൾ, നെൽ‌വയലുകളിലെ സമൃദ്ധമായ നെൽക്കതിരുകളിൽനിന്നും കതിരൂർ എന്ന പേരുണ്ടായെന്നാണ്‌ മറ്റൊരഭിപ്രായം. ഒറീസ കഴിഞ്ഞാൽ രണ്ടാമത്തെ സൂര്യനാരായണക്ഷേത്രമാണൂ ഇവിടെ സ്ഥിതി ചെയ്യുന്നത്.

## അതിരുകൾ
*പടിഞ്ഞാറ്: എരഞ്ഞോളി
*വടക്ക്:പിണറായി, കോട്ടയം, വേങ്ങാട് 
*കിഴക്ക്: പാട്യം, മൊകേരി
*തെക്ക്:പന്ന്യന്നൂർ, തലശ്ശേരി നഗരസഭ, പോണ്ടിച്ചേരി സംസ്ഥാനം

## ഭൂപ്രകൃതി
ഭൂമിശാസ്ത്രപരമായി ഇടനാട്ടിൽ ഉൾപ്പെടുന്ന പ്രദേശമാണിത്. ചെറിയ കുന്നുകൽ, ചെരിവുകൾ, സമതലങ്ങൾ എന്നിങ്ങനെ തരംതിരിക്കാവുന്നതാണ്. ചെമ്മണ്ണ്, പശിമരാശി മണ്ണ്, മണൽ മണ്ണ് എന്നിവയാണ് പ്രധാന മണ്ണിനങ്ങൾ.‌
## ജലപ്രകൃതി
ഏതാനും ഉയർന്ന പ്രദേശങ്ങളിൽ മാത്രമേ ജലദൗർലഭ്യം അനുഭവപ്പെടാറുള്ളൂ.

## സ്ഥിതിവിവരക്കണക്കുകൾ

## പഞ്ചായത്ത് രൂപവത്കരണം/ആദ്യകാല ഭരണസമിതികൾ

1942-ലാണ്‌ കതിരൂർ പഞ്ചായത്ത് നിലവിൽ വന്നത്. മടപ്പള്ളി ഗോപാലനായിരുന്നു ആദ്യത്തെ പ്രസിഡണ്ട്.

## അവലംബങ്ങൾ


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
റോയ്‌റ്റേഴ്സ്

**റോയ്‌റ്റേഴ്സ് ഗ്രൂപ് ലിമിറ്റഡ് ** ഒരു ബ്രിട്ടീഷ് വാർത്താവിതരണ ഏജൻസിയാണ്,  2008-ൽ തോംസൺ കോർപറേഷൻ ഏറ്റെടുത്തു. ഇംഗ്ലണ്ടിന്റെ തലസ്ഥാനമായ ലണ്ടനാണ് ഈ സ്ഥാപനത്തിന്റെ ആസ്ഥാനം. ബ്ലൂംബെർഗ് എൽപി, ഡോ ജോൺസ് ന്യൂസ്‌വയേർസ് എന്നിവയാണ് പ്രധാന എതിരാളികൾ. 

## പുറമെ നിന്നുള്ള കണ്ണികൾ
* റോയിറ്റേഴ്‌സ് ഇന്ത്യ 
* റോയിറ്റേഴ്‌സ് യു.എസ് 
* റോയിറ്റേഴ്‌സ് യു.കെ 
* റോയിറ്റേഴ്‌സ് ചൈന 
* റോയിറ്റേഴ്‌സ് ജപ്പാൻ

വർഗ്ഗം:വാർത്താ ഏജൻസികൾ
കോട്ടയം ഗ്രാമപഞ്ചായത്ത് (കണ്ണൂർ)

കണ്ണൂർ ജില്ലയിൽ തലശ്ശേരി താലൂക്കിലെ കൂത്തുപറമ്പ് ബ്ലോക്കിൽ സ്ഥിതിചെയ്യുന്ന ഗ്രാമപഞ്ചായത്താണ് **കോട്ടയം  ഗ്രാമപഞ്ചായത്ത്**.

## ചരിത്രം
ആദ്യകാലത്ത് ഈ പ്രദേശം കോട്ടയം രാജവംശം സ്ഥാപിച്ച ഹരിശ്ചന്ദ്ര രാജാവിന്റെ ഭരണത്തിൻകീഴിലായിരുന്നു. പിന്നീട് കോട്ടയം രാജാവായിത്തീർന്ന പഴശ്ശിരാജ, കുറിച്യരുടെയും കുറുമരുടെയും സഹായത്തോടെ ബ്രിട്ടീഷുകാർക്കെതിരെ പോരാടിയിരുന്നു.

## അതിരുകൾ
*വടക്ക്:വേങ്ങാട്, മാങ്ങാട്ടിടം
*കിഴക്ക്:കൂത്തുപറമ്പ്, പാട്യം
*തെക്ക്:കതിരൂർ
*പടിഞ്ഞാറ്:പിണറായി
## ഗ്രാമ പഞ്ചായത്ത് വാർഡുകൾ
സി.പി.ഐ(എം)-ലെ സി രാജീവൻ  ആണ്‌ കോട്ടയം ഗ്രാമപഞ്ചായത്ത് പ്രസിഡന്റ് , ഈ ഗ്രാമപഞ്ചായത്തിൽ 14 വാർഡുകളാണുള്ളത്.

#മൗവേരി
#കിണവക്കൽ
#പുറക്കുളം
#കോട്ടയം അങ്ങാടി
#തള്ളോട്
#കോട്ടയം പൊയിൽ
#കുന്നും മീത്തൽ
#ആറാം മൈൽ
#എരുവട്ടി
#പൂളബസാർ
#കാത്തുംചിറ കൂവപ്പാടി
#കൂവപ്പാടി
#ഓലായിക്കര
# മംഗോട്ടുചാൽ

## ഭൂപ്രകൃതി
ഭൂപ്രകൃതിയനുസരിച്ച് കുന്നിൻപ്രദേശം, താഴ്‌വാരം, കുന്നിൻചെരിവുകൾ, സമതലങ്ങൾ എന്നിങ്ങനെ തരംതിരിക്കാവുന്നതാണ്.

## ജലപ്രകൃതി
കോട്ടയം ചിറ, എരുവട്ടി തോട്, കുളങ്ങൾ, ചെറിയ തോടുകൾ എന്നിവയാണ്‌ പ്രധാന ജലസ്രോതസ്സുകൾ.
## സ്ഥിതിവിവരക്കണക്കുകൾ

## പഞ്ചായത്ത് രൂപവത്കരണം/ആദ്യകാല ഭരണസമിതികൾ

1963-ലാണ്‌ കോട്ടയം പഞ്ചായത്ത് നിലവിൽ വന്നത്. പി.കെ. കുഞ്ഞിരാമനായിരുന്നു ആദ്യത്തെ പ്രസിഡണ്ട്. 

## അവലംബം


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
പരപ്പനങ്ങാടി നഗരസഭ

അറബിക്കടലിനോട് ചേർന്ന് കിടക്കുന്ന മലപ്പുറം ജില്ലയിലെ തിരൂരങ്ങാടി താലൂക്കിലെ ഒരു പട്ടണമാണ്‌ **പരപ്പനങ്ങാടി**.പരപ്പനങ്ങാടി നഗരസഭയിലെ പ്രധാന അങ്ങാടിയും ഇതുതന്നെ. മുൻകാലത്ത് മലബാറിലെ പ്രമുഖ വാണിജ്യ കേന്ദ്രങ്ങളിൽ ഒന്നായിരുന്നു പരപ്പനങ്ങാടി. ആ കാലത്ത് അങ്ങാടി എന്ന കടലോര പ്രദേശം അറബി കച്ചവടക്കാരുമായി വാണിജ്യ ബന്ധം കാത്ത് സൂക്ഷിച്ചിരുന്നു.  തിരൂരങ്ങാടി താലൂക്കിൽ സ്ഥിതി ചെയ്യുന്ന പരപ്പനങ്ങാടി നഗരസഭയിൽ പരപ്പനങ്ങാടി, നെടുവ എന്നീ രണ്ട് വില്ലേജുകൾ ഉൾപ്പെടുന്നു. പരപ്പനങ്ങാടി നഗരസഭയുടെ വിസ്തീർണ്ണം 22.25 ചതുരശ്രകിലോമീറ്റർ ആണ്.

തീരദേശവും,റെയിൽവെയും ഇവിടെയുണ്ട്.പരപ്പനങ്ങാടിയും പരിസരപ്രദേശങ്ങളും വെളുത്ത മണലോടുകൂടിയ നിലങ്ങളാണ് കാണപ്പെടുന്നത്. എന്നാൽ ചുവന്ന മണ്ണോട് കൂടിയ ഭാഗവും നെടുവ വില്ലേജ് ഉൾപെടുന്ന ഭാഗങ്ങളിൽ കാണെപ്പെടുന്നു. ഇവിടെ പൈൻ മരങ്ങൾ ധാരാളമായികാണാം.

നെടുവ വില്ലേജിലെ ഉള്ളണം ഒരു മിനി കുട്ടനാട് ആയാണ് അറിയപ്പെടുന്നത്. കാർഷിക വൃത്തിക്ക് പേര് കേട്ട നാടാണ് ഉള്ളണം. കായിക  മേഖലയിൽ ഉയർന്ന നേട്ടം കൊയ്ത നാടാണ് പരപ്പനങ്ങാടി, ഒരുപാട്‌ ക്രിക്കറ്റ്, ബേസ്ബോൾ താരങ്ങളെ  മലപ്പുറം ജില്ലക്കും കേരളത്തിന് തെന്നെയും സംഭാവന ചെയതു. ഫുട്ബോൾ, ക്രിക്കറ്റ് എന്നിവ ആണ് പ്രധാനമായും ഇവിടെ കളിക്കുന്നത്. ഇവിടെയുള്ളവരുടെ പ്രധാന വരുമാനമാർഗ്ഗം മത്സ്യബന്ധനം, കാർഷിക വൃത്തി എന്നിവയാണ്. കൂടാതെ ഗണ്യമായൊരു വിഭാഗം ഗൾഫിനെയും ആശ്രയിക്കുന്നു.
ഒ ചന്തുമേനോൻ മലയാളത്തിലെ ആദ്യത്തെ ലക്ഷണമൊത്ത നോവൽ ഇന്ദുലേഖ എഴുതിയത് പരപ്പനങ്ങാടിയിലെ നെടുവായിലെ അവരുടെ തറവാട് വീട്ടിൽ വച്ചാണ്. അതുപോലെ പ്രസിദ്ധമായ ദൈവത്തിന്റെ കണ്ണ്  എന്ന നോവൽ  എഴുതിയ എൻ പി മുഹമ്മദ് പരപ്പനങ്ങാടിയിൽ പഠിച്ചയാളാണ്. അടുപ്പ് വെബ് സീരീസ് ചെയുന്ന ലൊക്കേഷൻ പരപ്പനങ്ങാടിയിലെ കോട്ടത്തറ ഭാഗമാണ്. അതിലെ ഒട്ടുമിക്ക അഭിനേതാക്കളും പിന്നണി പ്രവർത്തകരും അവിടുത്തെ വ്യക്തികൾ തന്നെ.
വിപിൻ ദാസ് പരപ്പനങ്ങാടി (പരപ്പു) എന്ന പഴയ നാടക പ്രവർത്തകൻ ആണ് അടുപ്പ് എന്ന യൂട്യൂബ് വെബ് സീരിസ് സംവിധാനം ചെയ്യുന്നത്. വിദ്യാഭ്യാസ പരമായി ഒരുപാട് മുൻ പന്തിയിൽ നിൽക്കുന്ന പ്രദേശമാണ്2 ഐഡഡ്‌ ഹയർ സെക്കന്ററി സ്കൂളും 3 ഹൈ സ്കൂളും ഉണ്ട്. അൺ ഐഡഡ്‌ സ്കൂൾ ഒരുപാട് ഉണ്ട്. 2017 ൽ പരപ്പനങ്ങാടിയിൽ പുതിയ ഹാർബർ നിർമാണ പ്രവർത്തനം ആരംഭിച്ചു. 2023 ഹാർബർ  നിർമാണം പൂർത്തീകരിച്ചു.

ഇവിടെ ആണ് A27 എന്ന Code നിർമ്മിച്ച വ്യക്തിയുടെ വരും കാലങ്ങളിൽ ശാസ്ത്രത്തിൽ ഒരു വലിയ സംഭാവന ചെയ്യുന്ന ഈ ലോകത്തിന് തന്നെ വലിയ സംഭവാന ചെയ്യുന്ന ഒരു കോഡ് ആയിത്തീരും A27

## അതിരുകൾ
*കിഴക്ക് - മൂന്നിയൂർ പഞ്ചായത്തും തിരൂരങ്ങാടി നഗരസഭയും
*പടിഞ്ഞാറ് – അറബിക്കടൽ
*തെക്ക്‌ - താനൂർ, നന്നമ്പ്ര പഞ്ചായത്തുകൾ
*വടക്ക് – വള്ളിക്കുന്ന് പഞ്ചായത്ത്

പരപ്പനാട് എന്ന പേരാണ് പിന്നീട് പരപ്പനങ്ങാടി ആയിത്തീർന്നത്.

## പരപ്പനങ്ങാടിയിലെ പ്രമുഖർ
* കെ. അവുക്കാദർക്കുട്ടി നഹ 
* പി.കെ. അബ്ദുറബ്ബ്  
* അഡ്വ.എം.മൊയ്തീൻകുട്ടി (Ex MLA)
* സി.പി.കുഞ്ഞാലിക്കുട്ടിക്കേയി(Ex MLA)
*ഡോ. എം. ഗംഗാധരൻ‍‍
*യു.വി. കരുണാകരൻ മാസ്റ്റർ‍
*എൻ.പി. മുഹമ്മദ്  
*ഉണ്ണിക്കൃഷ്ണപ്പണിക്കർ
*എം.സി.സി.അബ്ദുറഹിമാൻ മൗലവി
*കെ.കോയക്കുഞ്ഞിനഹ

## ചിത്രശാല

പ്രമാണം:Parappanangadi.jpg|ലഘുചിത്രം|Parappanangadi
പ്രമാണം:Parappanangadi BEM School.jpg|ലഘുചിത്രം|B.E.M.Highschool, Parappanangadi
പ്രമാണം:Panayathil Mosque, Parappanangadi, Malappuram.jpg|ലഘുചിത്രം|Panayathil Masjidh
File:Parappanangaadi Grand Juma Masjid.jpg|thumb|പരപ്പനങ്ങാടി വലിയ ജുമുഅത്ത് പള്ളി


## അവലംബങ്ങൾ

*http://www.trend.kerala.gov.in  
*http://lsgkerala.in/parappanangadipanchayat 
*Census data 2001

വർഗ്ഗം:മലപ്പുറം ജില്ലയിലെ നഗരസഭകൾ
മിനിക്സ്

മൈക്രോ കേർണൽ അടിസ്ഥാനമാക്കിയുള്ള യുണിക്സ് പോലുള്ള ഒരു ഓപ്പറേറ്റിങ്ങ് സിസ്റ്റമാണ് **മിനിക്സ്**. ഉപജ്ഞാതാവ് ആൻഡ്രൂ എസ്. ടാനെൻബാം പാഠ്യ പ്രവർത്തനങ്ങൾക്കാണ് മിനിക്സ് വികസിപ്പിച്ചത്. ഇപ്പോൾ ജനകീയമായ ലിനക്സ് കേർണലിന്റെ‍ നിർമ്മാണത്തെ മിനിക്സ് സ്വാധീനിച്ചിട്ടുണ്ട്. ഇംഗ്ലിഷ് വാക്കുകളായ *മിനിമൽ(minimal)* ഉം *[[യുണിക്സ്|യുണിക്സ്]](Unix)* ഉം ചേർന്നാണ് മിനിക്സ് (MINIX) എന്ന വാക്ക് നിർമിച്ചിരിക്കുന്നത്.
ബി.എസ്.ഡി. ലൈസൻസിനുകീഴിൽ റിലീസ് ചെയ്യപ്പെട്ട മിനിക്സ് സ്വതന്ത്രവും ഓപ്പൺ സോഴ്സുമാണ്.

മിനിക്സ് ഉപയോഗിക്കാൻ ഒരു കമ്പ്യൂട്ടറിൽ പെന്റിയം പ്രോസ്സസറോ അതുപോലുള്ള മറ്റ് പ്രോസ്സസറുകളോ ഉപയോഗിക്കാം.അതുപോലെ 16MB റാമും,50MB ഹാർഡ് ഡിസ്കും,ആവശ്യമാണു.കൂടാതെ സൊഴ്സ് കൂടി വേണമെങ്കിൽ 600MB ഹാർഡ് ഡിസ്ക് ആവശ്യമായി വരും.
## അല്പം ചരിത്രം
ടണൺബോമിന്റെ  *ഓപ്പറേറ്റിംഗ് സിസ്റ്റംസ്: ഡിസൈൻ ആന്റ് ഇമ്പ്ലിമെന്റേഷൻ* എന്ന കൃതിയുടെ അനുബന്ധമായാണു മിനിക്സ് ആദ്യം രംഗപ്രവേശനം ചെയ്യുന്നത്.മൂന്നുമാസം എന്ന ചെറിയ സമയത്തിനുള്ളിൽ 40,000 വായനക്കരുള്ള ഒരു യൂസ്നെറ്റ്(USENET)ന്യൂസ്ഗ്രൂപ്പ് ഉണ്ടാക്കുവാനും മിനിക്സിനു സാദ്ധിച്ചു.അതിൽ ഒരാൾ ആയിരുന്നു ലിനസ് ടോർവാൾസ്,മിനിക്സിൽ കൂടുതൽ മാറ്റങ്ങൾ വേണമെന്നു ആഗ്രഹിച്ച അദ്ദേഹം സ്വന്തമായി ലിനക്സ് കേർണെൽ വികസിപ്പിച്ചെടുത്തു.

മിനിക്സിന്റെ അടുത്ത പതിപ്പ് മിനിക്സ് 2 1997ഇൽ പുറത്തിറങ്ങി.ഏറ്റവും പുതിയ പതിപ്പു മിനക്സ് 3 ആണു.ഇന്നു മിനിക്സിന്റെ വെബ്സൈറ്റിനു 1400 ഓളം നിത്യ സന്ദർശകരുണ്ട്.

## അവലംബം

## പുറത്തെക്കുള്ള കണ്ണികൾ

*  മിനിക്സ് 3 ഓപ്പറേറ്റിങ്ങ് സിസ്റ്റം സൈറ്റ് (Official)
* മിനിക്സ് വിഭാഗം  ഓപ്പൺ ഡയറെക്റ്ററി പ്രോജക്റ്റിൽ
* ആൻഡ്രു ടെനൻബം എഴുതിയ മിനിക്സ് ചരിത്രം
* മിനിക്സ് 3 റഷ്യയിൽ

വർഗ്ഗം:ഓപ്പറേറ്റിങ് സിസ്റ്റങ്ങൾ
വർഗ്ഗം:സ്വതന്ത്ര ഓപ്പറേറ്റിങ്ങ് സിസ്റ്റങ്ങൾ
പിണറായി ഗ്രാമപഞ്ചായത്ത്

കണ്ണൂർ ജില്ലയിൽ തലശ്ശേരി താലൂക്കിലെ തലശ്ശേരി ബ്ലോക്കിൽ സ്ഥിതിചെയ്യുന്ന പിണറായി, എരുവട്ടി എന്നീ വില്ലേജുകൾ ഉൾ‍പ്പെടുന്ന ഗ്രാമപഞ്ചായത്താണ് **പിണറായി ഗ്രാമപഞ്ചായത്ത്**

## വാണിജ്യ-ഗതാഗത പ്രാധാന്യം
ഓലയമ്പലം-കേളാലൂർ-കായലോട്-കോട്ടയത്തങ്ങാടി റോഡാണ്‌ പഞ്ചായത്തിലെ പുരാതനമായ റോഡ്.
തലശ്ശേരി, കണ്ണൂർ എന്നിവയാണ്‌ ഏറ്റവുമടുത്ത പ്രധാന റെയിൽവേ സ്റ്റേഷനുകൾ. കണ്ണൂർ അന്താരാഷ്ട്ര വിമാനത്താാവളമണ് ഏറ്റവും അടുത്ത വിമാനത്താവളം. കോഴിക്കോട് അന്താരാഷ്ട്രവിമാനത്താവളം(93 കി. മീ), മംഗലാപുരം അന്താരാഷ്ട്ര വിമാനത്താവളം എന്നിവയാണ്‌ ഏറ്റവുമടുത്ത വിമാനത്താവളങ്ങൾ.

## ഗ്രാമ പഞ്ചായത്ത് വാർഡുകൾ
#പാറപ്രം
#എടക്കടവ്
#ചേരിക്കൽ
#പിണറായി നോർത്ത്
#ഓലയമ്പലം
#വെണ്ടുട്ടായി
#കോഴൂർ
#പാനുണ്ട
#ഓലായിക്കര
#എരുവട്ടി
#കാപ്പുമ്മൽ
#പെനാങ്കിമെട്ട
#പന്തക്കപ്പാറ
#ഉമ്മൻചിറ
#കിഴക്കും ഭാഗം
#പടന്നക്കര
#പിണറായി തെരു
#കോളാട്
#പിണാറായി വെസ്റ്റ്
 
## അതിരുകൾ
*വടക്ക്:പെരളശ്ശേരി, വേങ്ങാട് , അഞ്ചരക്കണ്ടി പുഴ
*പടിഞ്ഞാറ്: മുഴപ്പിലങ്ങാട്, ധർമ്മടം (അണ്ടല്ലൂർ-മേലൂർ പുഴ)
*കിഴക്ക്: കതിരൂർ 
*തെക്ക്: എരഞ്ഞോളി

## ഭൂപ്രകൃതി
ഭൂമിശാസ്ത്രപരമായി പുഴയോട് ചേർന്നുള്ള ചതുപ്പുനിലം, ഏക്കൽമണ്ണുള്ള വയൽപ്രദേശം, സമതലപ്രദേശം, ഇടത്തരം ചെരിവുകൾ, ചെറിയ കുന്നിൻപ്രദേശം എന്നിങ്ങനെ തരംതിരിക്കാവുന്നതാണ്. ‌
## ജലപ്രകൃതി
അഞ്ചരക്കണ്ടി പുഴ, ഇതിന്റെ ഭാഗമായ അണ്ടല്ലൂർ-മേലൂർ പുഴ, ചിറകൾ, തോടുകൾ എന്നിവയാണ്‌ പ്രധാന ജലസ്രോതസ്സുകൾ.

## സ്ഥിതിവിവരക്കണക്കുകൾ

## പഞ്ചായത്ത് രൂപവത്കരണം/ആദ്യകാല ഭരണസമിതികൾ

1961-വരെ എരുവട്ടിയും, പിണറായിയും രണ്ട് പഞ്ചായത്തുകളായിരുന്നു, 1961-ലാണ്‌ ഈ പഞ്ചായത്തുകളെ  യോജിപ്പിച്ച് പിണറായി പഞ്ചായത്ത് നിലവിൽ വന്നത്. കുഞ്ഞുകുട്ടി മാസ്റ്ററായിരുന്നു ആദ്യത്തെ പ്രസിഡണ്ട്.

## ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക

## അവലംബം


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
പുല്ലമ്പാറ ഗ്രാമപഞ്ചായത്ത്

തിരുവനന്തപുരം ജില്ലയിലെ നെടുമങ്ങാട് താലൂക്കിലെ ഒരു ഗ്രാമപഞ്ചായത്താണ് **പുല്ലമ്പാറ **.. വാമനപുരം ബ്ലോക്ക് പഞ്ചായത്തിന്റെ ഭാഗമാണിത്.
## ചരിത്രം
ആര്യ-ദ്രാവിഡ-ബൌദ്ധ സംസ്കാരങ്ങളുടെ സമ്മിശ്രമായ ചരിത്രമുള്ള പുല്ലമ്പാറ തിരുവിതാംകൂർ രാജാക്കൻമാരുടെ അധീനതയിലായിരുന്നു. 

## സ്ഥലനാമോൽപത്തി
മാണിക്കൽ എന്ന മാണിക്യം കൂടുതൽ വിളയുന്ന പ്രദേശത്ത് കാലക്രമേണ പുൽമേടുകളും പാറക്കൂട്ടങ്ങളും വെട്ടിത്തെളിച്ചു കർഷകർ 'പുൽമ്പാറ' എന്ന് പേരിട്ടു. 
 
## സ്വാതന്ത്ര്യസമര ദേശീയപ്രസ്ഥാനത്തിലെ സ്ഥാനം
സ്വാതന്ത്ര്യസമരസേനാനികളായിരുന്ന പൊന്നറ ശ്രീധരരുടെയും സോഷ്യലിസ്റായ എം.എൻ ഗോവിന്ദൻ നായരുടെയും പ്രവർത്തനമേഖലയിൽ ഈ പ്രദേശമുണ്ടായിരുന്നു. ബ്രിട്ടീഷ് ഭരണത്തിൽ കീഴിലുള്ള സർ.സി.പി.യുടെ ദുർഭരണത്തിനെതിരെ കോൺഗ്രസ്സിന്റെ പ്രദേശിക സഭയുടെ നേതൃത്വത്തിൽ കല്ലറ-പാങ്ങോട് സമരം നടത്തി. ഈ സമരത്തിന് നേതൃത്വം നൽകിയത് പട്ടാളം കൃഷ്ണൻ, കൊച്ചപ്പിപിള്ള എന്നിവരെ തൂക്കിലേറ്റി പരീതുചട്ടമ്പി, വള്ളക്കടവ് മുഹമ്മദ് കുഞ്ഞ്, ഷാഹുൽ ഹമീദ്, മുഹമ്മദ് അഹ്ദുൾ ഖാദർ, പ്ളാവറ വാസുദേവൻപിള്ള, അബ്ബാസ് മുതലാളി എന്നിവർ സ്മരിക്കപ്പെടേണ്ടാവരാണ്. 
 
## സാമൂഹ്യ രാഷ്ട്രീയ സാംസ്ക്കാരിക പ്രസ്ഥാനങ്ങൾ
കമ്യൂണിസ്റു പ്രസ്ഥാനത്തിന്റെ നേതൃത്വത്തിൽ പുന്നപ്ര-വയലാർ സമരം, കെ.എസ്.പി, തൊഴിലാളി പ്രസ്ഥാനങ്ങൾ, എ.കെ.ജി യുടെ നേതൃത്വത്തിൽ മിച്ചഭൂമി സമരം എന്നിവയും നടത്തി. 
 

## വാണിജ്യ-ഗതാഗത പ്രാധാന്യം
വെഞ്ഞാറമൂട്-പുത്തൻപാലം വഴി നെടുമങ്ങാട് ഞ.ഗ.ഢ. ബസ് 1951-ൽ ആദ്യ സർവീസ് ആരംഭിച്ചു. 
 
## പഞ്ചായത്ത് രൂപവത്കരണം/ആദ്യകാല ഭരണസമിതികൾ
1953-ൽ രൂപീകൃതമായ പുല്ലമ്പാറ പഞ്ചായത്തിന്റെ ആദ്യപ്രസിഡന്റ് വയ്യക്കാവ് കൃഷ്ണപിള്ളയായിരുന്നു. 

## ഭൂപ്രകൃതി
ഭൂപ്രകൃതി അനുസരിച്ച് ഈ പ്രദേശത്തെ ഉയർന്ന പീഠഭൂമി, താഴ്വരകൾ, നദീതടം, ചരിവ്തലം, സമതലപ്രദേശം എന്നിങ്ങനെ തരം തിരിച്ചിരിക്കുന്നു. ലാറ്ററേറ്റ് മണ്ണ്, മണൽ മണ്ണ്, നേരിയ തോതിൽ ചരൽ കലർന്ന ചെമ്മണ്ണ് എന്നിവ കാണപ്പെടുന്നു. 
 
## ജലപ്രകൃതി
വാമനപുരം പുഴ, കുളങ്ങൾ, നിരവധി തോടുകൾ, നിരവധി നീരുറവകൾ എന്നിവയും വാമനപുരം നദിയുടെ പോഷകനദികളായ ചിറ്റാർ, മീൻമൂട് തോട് ചുള്ളാളം തോട് തുടങ്ങിയവയാണ് പഞ്ചായത്തിലെ പ്രധാന ഉപരിതല ജലസ്രോതസ്സുകൾ.

## ആരാധനാലയങ്ങൾ/തീർത്ഥാടന കേന്ദ്രങ്ങൾ
ചരിത്രപ്രസിദ്ധമായ വേങ്കമലവനദുർഗക്ഷേത്രം, വെള്ളാനിക്കര ശിവക്ഷേത്രം, ചുള്ളാളം ആയിരവല്ലി ക്ഷേത്രവും, തലയാറ്റുമല, പേരുമല മാണിക്കൻ, മുñമംഗലം, മുണ്ടൻ തടിക്കാട് പട്ടത്തിപ്പള്ളി മുസ്ളീം പള്ളികളും വാധ്യാരുകൂട്ടത്തെ ക്രിസ്ത്യൻ പള്ളി എന്നിവ പ്രധാന ആരാധനാലയങ്ങളാണ്. വേങ്കമല ഒരു തീർത്ഥാടന കേന്ദ്രം കൂടിയാണ്.

## ഗ്രാമപഞ്ചായത്ത് വാർഡുകൾ
#പന്തപ്ളാവികോണം 
#വെള്ളുമണ്ണടി 
#കുറ്റിമൂട് 
#പേരുമല 
#മുത്തിപ്പാറ 
#കൂനൻവേങ്ങ 
#പാണയം 
#ചുള്ളാളം 
#പുല്ലമ്പാറ 
#മുക്കുടിൽ 
#തേമ്പാംമൂട് 
#ആട്ടുക്കാൽ 
#നാഗരുകുഴി 
#പാലാംകോണം

## അവലംബങ്ങൾ
നെല്ലനാട് ഗ്രാമപഞ്ചായത്ത്

തിരുവനന്തപുരം ജില്ലയിലെ നെടുമങ്ങാട് താലൂക്കിലെ ഒരു ഗ്രാമപഞ്ചായത്താണ് **നെല്ലനാട് **.. വാമനപുരം ബ്ലോക്ക് പഞ്ചായത്തിന്റെ ഭാഗമാണിത്.

## സ്ഥലനാമോൽപത്തി
നെല്ലിന്റെ നാട് എന്നർഥത്തിലാണ് ഈ പ്രദേശത്തിന് നെല്ലനാട് എന്ന പേര് ലഭിച്ചതെന്ന് പറയപ്പെടുന്നു. 
 
## സ്വാതന്ത്ര്യസമര ദേശീയപ്രസ്ഥാനത്തിലെ സ്ഥാനം
ദേശീയ പ്രസ്ഥാനത്തോടനുബന്ധിച്ച് നടത്തിയ കല്ലറ-പാങ്ങോട് സമരത്തിന് തുടക്കം ഇവിടെ നിന്നായിരുന്നു. 1938-ൽ വെഞ്ഞാറമൂട്ടിലെ ടോൾ സമരത്തിലൂടെ നികുതി നിഷേധപ്രക്ഷോഭം നടത്തി. ഉത്തരവാദിത്തഭരണ പ്രക്ഷോഭത്തിന്റെ ഭാഗമായി ടി.ആർ. വേലായുധനുണ്ണിത്താൻ, മുക്കന്നൂർ രാഘവൻ ഭാഗവതർ, ടോൾ ശങ്കു, പൂരവൂർകട രാഘവൻ എന്നിവരുടെ നേതൃത്വത്തിൽ വെഞ്ഞാറമൂട്ടിലെത്തി പാലത്തിലെ ടോൾ എടുത്തുമാറ്റി. പരീതു ചട്ടമ്പിയാണ് പോൾ പൊക്കി മാറ്റിയതിന് നേതൃത്വം നൽകിയത്. അയിത്തത്തിനെതിരെ ചായക്കട സമരവും, പൊതുയോഗവും നാണു ആശാൻ, ഗോപൻ, വലിയകട്ടക്കാൽ ഗോപാലൻ എന്നിവരുടെ നേതൃത്വത്തിൽ നടത്തി. ദേശീയപ്രസ്ഥാന സമരത്തിനായി രൂപംകൊണ്ട കോൺഗ്രസ് സംഘടന, സഹോദരസമാജം, വള്ളത്തോൾ ലൈബ്രറി എന്നിവ ഇവിടെ പ്രവർത്തിച്ചു. ഗാന്ധിജി കോട്ടപ്പുറത്ത് വന്നപ്പോൾ ഇവിടെ നിന്നും ധാരാളം പേർ പങ്കെടുത്തിരുന്നു. 
 
## സാമൂഹ്യ രാഷ്ട്രീയ സാംസ്ക്കാരിക പ്രസ്ഥാനങ്ങൾ
വിനോബഭാവയുടെ, ഭൂദാന പ്രസ്ഥാനം, വള്ളത്തോൾ ലൈബ്രറി പ്രകാശ് ലൈബ്രറി എന്നിവ ഇവിടെ സാമൂഹ്യ സാംസ്കാരിക രംഗത്ത് പ്രവർത്തിച്ചിരുന്നു. 1884-ൽ ഇ.ട.ക മതപ്രചാരണാർഥം ആരംഭിച്ച പള്ളിക്കൂടമാണ് ആദ്യ സ്കൂൾ. 1893-ൽ വെഞ്ഞാറമൂട് കൂടിപ്പള്ളിക്കൂടം പ്രവർത്തിക്കുകയും പിന്നീട് ഈ സ്കൂൾ ഹൈസ്കൂളായി വികസിക്കുകയും ചെയ്തു. (വെർണാക്കുലർ മിഡിൽ സ്കൂൾ, മലയാളം മിഡിൽ സ്കൂൾ എന്നീ പേരുകളിൽ ഈ സ്കൂൾ അറിയപ്പെടുന്നു)
ഏഷ്യയിലെ തന്നെ ഏറ്റവും വലിയ കുട്ടികുളുടെ നാടകവേദിയായ രംഗപ്രഭാത്, നെല്ലനാട് ഗ്രാമപഞ്ചായത്തിലെ ആലന്തറയിൽ സ്ഥിതിചെയ്യുന്നു.

## വാണിജ്യ-ഗതാഗത പ്രാധാന്യം
1940 കളിലെ പെരുവഴിയായിരുന്ന ഇന്നത്തെ വാമനപുരം-വെഞ്ഞാറമൂട് റോഡ്. വൈഡ്യൂര്യത്തിന്റ വിപണത്തിന് പേരുകേട്ട പ്രദേശമാണിത് നെല്ലനാട് പഞ്ചായത്തിലെ പ്രധാന മാർക്കറ്റാണ് വെഞ്ഞാറമൂട് മാർക്കറ്റ്. 
 
## പഞ്ചായത്ത് രൂപവത്കരണം/ആദ്യകാല ഭരണസമിതികൾ
വാമനപുരം പഞ്ചായത്തിന്റെ ഭാഗമായിരുന്ന നെല്ലനാട് വില്ലേജ് 1962-ൽ നെñനാട് പഞ്ചായത്തായി രൂപംപ്രാപിച്ചപ്പോൾ ആദ്യ പ്രസിഡന്റ് എം.കെ. സനകൻ ആയിരുന്നു. 

## ഭൂപ്രകൃതി
കുത്തനെയുള്ള ഭാഗം, ചെറിയ ചെരിവുകൾ, താഴ്വരകൾ, സമതലം, പാടശേഖരങ്ങൾ, വയൽ നികത്തിയയിടം എന്നിങ്ങനെയാണ് ഭൂപ്രകൃതി. കരിമണ്ണ്, ചരൽ കലർന്ന ചെമ്മണ്ണ്, വെട്ടുപാറയോടുകൂടിയ ചുവന്ന മണ്ണ്, എക്കൽ കലർന്ന ചെളിയും മണൽ കലർന്ന ചെളിമണ്ണും. 
 
## ജലപ്രകൃതി
വാമനപുരം നദി, തോട്ടുംപുറം, നെല്ലനാട് തോട്, നീരുറവകൾ, ചിറകൾ; ധാരാളം തോടുകൾ എന്നിവ ജലസ്രോതസ്സുകളാണ്. 
 
## ആരാധനാലയങ്ങൾ
മാണിക്കോട് മഹാദേവ ക്ഷേത്രം, ഇടയാവണത്ത് ദേവീക്ഷേത്രം, പുളമൂട് നാടരുകാവ് തോട്ടറവീട് ദേവീക്ഷേത്രം, മുസ്ളീം ജമാഅത്ത് വെഞ്ഞാറമൂട്, പുവന്നത്തും വീട് ക്രിസ്ത്യൻ ദേവാലയം എന്നിവ ആരാധനാലയങ്ങളാണ്.

## ഗ്രാമപഞ്ചായത്ത് വാർഡുകൾ
#കോട്ടുകുന്നം 
#നെല്ലനാട് 
#കാന്തലംകോണം 
#കീഴായിക്കോണം
#തോട്ടുംപുറം 
#മൈലയ്ക്കൽ 
#വെഞ്ഞാറമൂട് 
#മാണിക്കമംഗലം 
#പുതൂർ 
#കാവറ 
#മുക്കുന്നൂർ 
#മുരൂർക്കോണം 
#വലിയകട്ടയ്ക്കാൽ 
#ആലന്തറ 
#മണ്ഡപകുന്ന് 
#പരമേശ്വരം

## അവലംബങ്ങൾ
ചൊക്ലി ഗ്രാമപഞ്ചായത്ത്

കണ്ണൂർ ജില്ലയിൽ തലശ്ശേരി താലൂക്കിലെ പാനൂർ ബ്ലോക്കിൽ സ്ഥിതിചെയ്യുന്ന ഗ്രാമപഞ്ചായത്താണ് **ചൊക്ലി  ഗ്രാമപഞ്ചായത്ത്** ചൊക്ലി വില്ലേജിന്റെ ചെറിയ ഭാഗം ന്യൂ മാഹി ഗ്രാമപഞ്ചായത്തിൽ ഉൾപ്പെടുന്നു. 2006 വരെ പെരിങ്ങളം നിയോജകമണ്ഡലത്തിൽ ഉൾപ്പെട്ടിരുന്ന ഈ ഗ്രാമപഞ്ചായത്ത്, അതിന് ശേഷം തലശ്ശേരി നിയോജകമണ്ഡലത്തിലാണ്‌ ഉൾപ്പെടുന്നത്.

## വാണിജ്യ-ഗതാഗത പ്രാധാന്യം
തലശ്ശേരി-നാദാപുരം റോഡ്, പാനൂർ-മാഹി റോഡ് എന്നിവ ചൊക്ലി ഗ്രാമപഞ്ചായത്തിലൂടെയാണ്‌ കടന്നുപോവുന്നത്. കണ്ണൂരാണ് ഏറ്റവുമടുത്ത വിമാനത്താവളം. പാലത്തായി, തൃപ്പങ്ങോട്ടൂർ, പാനൂർ, കല്ലിക്കണ്ടി, പൊയിലൂർ എന്നീ സ്ഥലങ്ങളിൽനിന്നും കാർഷികോല്പ്പന്നങ്ങളും മലഞ്ചരക്കുകളും വിറ്റഴിച്ചിരുന്നത് ചൊക്ലിയിൽ ആയിരുന്നു. ചൊക്ലി ഒരു തടിവ്യവസായകേന്ദ്രവുമാണ്‌.

## ഗ്രാമ പഞ്ചായത്ത് വാർഡുകൾ
സി.പി.ഐ(എം)-ലെ സി കെ രമ്യ  ആണ്‌ ഗ്രാമപഞ്ചായത്ത് പ്രസിഡന്റ്. ചൊക്ലി ഗ്രാമപഞ്ചായത്തിൽ 17 വാർഡുകളാണുള്ളത്. 
#നിടുമ്പ്രം
#വയലിൽ പീടിക
#രജിസ്റ്റർ ഓഫീസ് 
#സീ. പി. റോഡ്
#ആണ്ടിപീടിക
#കുറുംതാളിൽ പീടിക
#കുറ്റിയിൽ പീടിക
#മേക്കുന്ന്
#കാഞ്ഞിരത്തിൻ‍ കീഴിൽ
#മത്തിപ്പറമ്പ്
#നാരായണൻ പറമ്പ്
#ഒളവിലം
#മെക്കാറവീട്ടീൽ താഴെ
#കവിയൂർ ഈസ്റ്റ്
#കവിയൂർ
#ചൊക്ലി ടൗൺ
#നിടുമ്പ്രം ഇല്ലത്ത് പീടിക
## അതിരുകൾ
*വടക്ക്:പന്ന്യന്നൂർ, പെരിങ്ങളം
*പടിഞ്ഞാറ്: ന്യൂ മാഹി, മയ്യഴി (പുതുച്ചേരി സംസ്ഥാനം)
*കിഴക്ക്: പാനൂർ-മോന്താൽ റോഡ്, പെരിങ്ങളം, കരിയാട്‌ 
*തെക്ക്: മയ്യഴിപ്പുഴ, കരിയാട്‌ , അഴിയൂർ

## ഭൂപ്രകൃതി
പഞ്ചായത്തിന്റെ 95% സമതലപ്രദേശമാണ്‌. പുഴയോരങ്ങളിൽ കറുത്ത പശമരാശി മണ്ണ്, കുന്നിൻപ്രദേശങ്ങളിൽ ചുവന്ന ചരൽ കലർന്ന മണ്ണ് എന്നിവയാണ്‌ പ്രധാന മണ്ണിനങ്ങൾ. ‌

## ജലപ്രകൃതി
മയ്യഴിപ്പുഴ പഞ്ചായത്തിന്റെ തെക്കുകിഴക്ക് ഭാഗത്തുകൂടി കടന്നു പോകുന്നു.

## സ്ഥിതിവിവരക്കണക്കുകൾ

## പഞ്ചായത്ത് രൂപവത്കരണം/ആദ്യകാല ഭരണസമിതികൾ

1964-ൽ മേനപ്രം, ഒളവിലം പഞ്ചായത്തുകൾ യോജിപ്പിച്ച് ചൊക്ലി പഞ്ചായത്ത് രൂപവത്കരിച്ചു. 1979-ൽ പെരിങ്ങാടി, പള്ളിപ്രം പ്രദേശങ്ങൾ ഉൾപ്പെടുത്തി ന്യൂ മാഹി പഞ്ചായത്ത് രൂപവത്കരിച്ചു.

## ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക

## അവലംബം


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
പാങ്ങോട് ഗ്രാമപഞ്ചായത്ത്

തിരുവനന്തപുരം ജില്ലയിലെ നെടുമങ്ങാട് താലൂക്കിലെ ഒരു ഗ്രാമപഞ്ചായത്താണ് **പാങ്ങോട് **. വാമനപുരം ബ്ലോക്ക് പഞ്ചായത്തിന്റെ ഭാഗമാണിത്.
## ചരിത്രം
കൊല്ലവർഷം 1110 വരെ കല്ലറ-പാങ്ങോട് പ്രദേശങ്ങൾ ജന്മിത്ത ഭരണത്തിൻ കീഴിലായിരുന്നു. 
 
## സ്വാതന്ത്ര്യസമര ദേശീയപ്രസ്ഥാനത്തിലെ സ്ഥാനം
സ്വാതന്ത്ര്യ സമരത്തിലും സർ.സി.പി.ക്കെതിരെയുള്ള പ്രക്ഷോഭത്തിലും ഈ പഞ്ചായത്തിലുള്ള ഒരുപാട് പേർ പങ്കെടുക്കുകയുണ്ടായി. കല്ലറ ചന്തയിലെ അന്യായമായ നികുതിപിരിവിനും സർ.സി.പി.യുടെ ദുർഭരണത്തിനും എതിരെ കല്ലറ-പാങ്ങോട് വിപ്ളവം നടക്കുകയും അതിൽ ഒരുപാടുപേർക്ക് ജയിൽ ശിക്ഷ ലഭിച്ചു; ചിലർ രക്തസാക്ഷികളാവുകയും ചെയ്തു. പ്രക്ഷോഭത്തിൽ പ്രധാനികളായിരുന്ന പട്ടാളം കൃഷ്ണനെയും, കൊച്ചപ്പിപിള്ളയേയും തൂക്കിലേറ്റുകയും ബാക്കിയുള്ളവരെ ജീവപര്യന്തം തടവിന് ശിക്ഷിക്കുകയും ചെയ്തു. ജീവപര്യന്തം തടവിന് ശിക്ഷിച്ചവരിൽ ശ്രീ. ജമാൽ ലബ്ബയും ഉൾപ്പെട്ടിരിക്കുന്നു. 
 
## സാമൂഹിക രാഷ്ട്രീയ സാംസ്ക്കാരിക പ്രസ്ഥാനങ്ങൾ
ദിവാൻ. സി.പി. രാമസ്വാമി അയ്യരുടെ കിരാത ഭരണത്തിന് എതിരായി കൊല്ലവർഷം 114-ൽ നടന്ന കല്ലറ പാങ്ങോട് വിപ്ലവമാണ് തിരുവിതാംകൂറിൽ നടന്ന സംഘടിത ബഹുജന പ്രക്ഷോഭങ്ങളിൽ വച്ച് ഏറ്റവും പ്രധാനപ്പെട്ടത്. പാങ്ങോട് പോസ്റ്റോഫീസിന് ഏകദേശം 100 വർഷം പഴക്കമുണ്ട്. പഞ്ചായത്തിലെ ആദ്യത്തെ സ്കൂളായ ഭരതന്നൂർ എൽ.പി. സ്കൂൾ 1896 കാലഘട്ടത്തിൽ സ്ഥാപിച്ചു

## ഗതാഗതം
ഈ പ്രദേശത്തെ പുറംലോകവുമായി ബന്ധിപ്പിക്കുന്നതിന് വളരെ പണ്ട് ശ്രമങ്ങൾ നടന്നിരുന്നു എന്നതിന്റെ തെളിവാണ് പാലോട്-കാരേറ്റ് റോഡ് . ഈ റോഡിലുള്ള മൈലമൂട് പാലം 1939-ൽ പണികഴിപ്പിച്ചതാണ് 

## പഞ്ചായത്ത് രൂപവത്കരണം/ആദ്യകാല ഭരണസമിതികൾ
പാങ്ങോട് പഞ്ചായത്ത് പ്രദേശം വാമനപുരം പഞ്ചായത്തിന്റെയും കല്ലറ പഞ്ചായത്തിന്റെയും ഭാഗമായിരുന്നു. 1977-ൽ ഗവ. ഉത്തരവ് നം. 883/77/എൽ.എ. തീയതി, 30/09/77 പ്രകാരം പാങ്ങോട് പഞ്ചായത്ത് രൂപംകൊണ്ടു. പി.എ. റഹീമായിരുന്നു ആദ്യ പ്രസിഡന്റ്, പട്ടാണിക്കടയിൽ  ഷാഹുൽ ഹമീദ് വൈസ് പ്രസിഡണ്ടും.

## അതിരുകൾ
*കിഴക്ക് - ടി.എസ്. റോഡ്
*വടക്ക് - ചിതറ, കടയ്ക്കൽ പഞ്ചായത്തുകൾ
*പടിഞ്ഞാറ് - കല്ലറ പഞ്ചായത്ത്
*തെക്ക് - നന്ദിയോട്, കല്ലറ പഞ്ചായത്ത് 

## ഭൂപ്രകൃതി
ഭൂപ്രകൃതിയനുസരിച്ച് പഞ്ചായത്തിനെ ഉയർന്ന സമതലം, കുന്നിൻമണ്ട, കുത്തനെയുള്ള ചെരിവ്, ചെറിയ ചരിവ്, താഴ് വാരം, ചതുപ്പ്, സമതലം എന്നിങ്ങനെ തിരിക്കാം. കരിമണ്ണ്, ചെമ്മണ്ണ്, പശിമരാശി മണ്ണ് ഇവയാണ് പഞ്ചായത്തിലെ പ്രധാന മണ്ണിനങ്ങൾ.

## ജലപ്രകൃതി
തോടുകൾ, കുളങ്ങൾ, കിണറുകൾ, കുഴൽക്കിണറുകൾ മുതലായവയാണ് ഇവിടത്തെ പ്രധാന ജലസ്രോതസ്സ് 

## ആരാധനാലയങ്ങൾ
മൈലമൂട് കോട്ടയപ്പൻകാവ്, കാഞ്ചിനട ശാസ്താക്ഷേത്രം (പുരാതന ക്ഷേത്രം) ഭരതന്നൂർ ശിവക്ഷേത്രം (200 വർഷത്തെ പഴക്കം) ഭരതന്നൂർ അമ്മൻകോവിൽ ,ഭരതന്നൂർ മാടൻനട , അയിരൂർ ചാവരു കാവ് , പാങ്ങോട് അയ്യപ്പ ക്ഷേത്രം ,പാങ്ങോട് പുത്തൻപള്ളി, പുലിപ്പാറ പള്ളി (മുസ്ളീം പള്ളികൾ) വട്ടക്കരിക്കകം, തേമ്പാംമൂട് തുടങ്ങിയ സ്ഥലങ്ങളിലെ ക്രിസ്ത്യൻ പള്ളികൾ എന്നിവയാണ് പ്രധാന ആരാധനാലയങ്ങൾ.

## ഗ്രാമപഞ്ചായത്ത് വാർഡുകൾ
#പുലിപ്പാറ 
#പാങ്ങോട് 
#മാറാട് 
#തൃക്കോവിൽവട്ടം 
#മൂലപ്പേഴ് 
#ഭരതന്നൂർ
#അംബേദ്കർ കോളനി 
#വലിയവയൽ
#എക്സ് കോളനി 
#കാക്കാണിക്കര
#മൈലമൂട് 
#അടപ്പുപാറ 
#വെള്ളയംദേശം 
#പുളിക്കര 
#കൊച്ചാലുംമൂട് 
#ലെ നൻകുന്ന് 
#ഉളിയൻകോട് 
#പഴവിള

## അവലംബങ്ങൾ
മുഹമ്മദ് നഷീദ്

മാലദ്വീപിൽ ജനാധിപത്യരീതിയിൽ തിരഞ്ഞെടുക്കപ്പെട്ട ആദ്യത്തെ പ്രസിഡന്റാണ് **മുഹമ്മദ് നഷീദ്** (ജനനം: മേയ് 17, 1967). 2008 നവംബർ 11-ന് ഇദ്ദേഹം അധികാരമേറ്റു. ഒക്ടോബർ 28-ന് നടന്ന പ്രസിഡന്റ് തിരഞ്ഞെടുപ്പിൽ നിലവിലെ പ്രസിഡന്റായ പ്രസിഡന്റ്‌ മൗമൂൻ അബ്ദുൾ ഗയൂമിനെ തോല്പിച്ചാണ് നഷീദ് വിജയിച്ചത്. 

മാലദ്വീപിൽ ജനാധിപത്യരീതിയിൽ നടന്ന ആദ്യ പ്രസിഡന്റ് തിരഞ്ഞെടുപ്പായിരുന്നു ഇത്. മുമ്പ് രാഷ്ട്രീയത്തടവുകാരനായിരുന്ന നഷീദ് ഭരണത്തിലെത്തുന്നതോടെ 30 വർഷം നീണ്ട ഗയൂം ഭരണത്തിന് അന്ത്യമാകുകയും മാലിദ്വീപ് ജനാധിപത്യത്തിലേക്ക് കടക്കുകയും ചെയ്തു. പ്രസിഡന്റ് ഗയുമിന്റെ ഭരണത്തെയും നയങ്ങളെയും നഖശികാന്തം എതിർത്ത നഷീദ് മാലദ്വീപിയൻ ഡെമോക്രാറ്റിക് പാർട്ടിയുടെ സ്ഥാപകനും ഉന്നത നേതാവുമാണ്.

## അവലംബം


വർഗ്ഗം:1967-ൽ ജനിച്ചവർ

വർഗ്ഗം:മേയ് 17-ന് ജനിച്ചവർ

വർഗ്ഗം:മാലദ്വീപിലെ രാഷ്ട്രീയനേതാക്കൾ
വർഗ്ഗം:മാലദ്വീപ് പ്രസിഡന്റുമാർ
പെരിങ്ങമ്മല ഗ്രാമപഞ്ചായത്ത്

തിരുവനന്തപുരം ജില്ലയിലെ നെടുമങ്ങാട് താലൂക്കിലെ ഒരു ഗ്രാമപഞ്ചായത്താണ് **പെരിങ്ങമ്മല **. ഇടവം ഭാഗത്ത്‌ വാമനപുരം ബ്ലോക്ക് പഞ്ചായത്തിന്റെ ഭാഗമാണിത്.

## ചരിത്രം
ഈ പ്രദേശത്തെ ആദിമവാസികൾ കാണിക്കാരാണ്. രണ്ടു കൊല്ലത്തിലധികം കാലം ഒരിടത്തും ഇവർ താമസിച്ചിരുന്നില്ല.വ്യാപാരത്തിനായി കേരളത്തിലെത്തിയ യൂറോപ്യന്മാർ കാണിക്കാരുടെ സഹായത്തോടെ ബ്രൈമൂർ, പൊന്മുടി, മർച്ചിസ്റൽ, ഇൻവർക്കാഡ്, ചീനിക്കാല എന്നീ മലമുകൾ പ്രദേശങ്ങളിൽ എത്തിച്ചേരുകയും തേയില, കുരുമുളക്, ഏലം, റബ്ബർ തോട്ടങ്ങൾ വച്ചുപിടിപ്പിക്കുകയും ബംഗ്ളാവുകൾ പണിത് രാജകീയ ജീവിതം നയിക്കുകയും ചെയ്തു.

## സ്ഥലനാമോൽപത്തി
ഇന്നത്തെ പെരിങ്ങമ്മല ഒരുകാലത്ത് പെരുന്തേൻ പെരുത്തു കിട്ടുമായിരുന്ന 'പെരുന്തേൻ മല' ആയിരുന്നു.... പിന്നീട് പറഞ്ഞ് പറഞ്ഞ് പെരുന്തേൻ മല പെരിങ്ങമ്മല ആയതാണത്രെ...
 
## സാമൂഹ്യ രാഷ്ട്രീയ സാംസ്ക്കാരിക പ്രസ്ഥാനങ്ങൾ
പഞ്ചായത്തിന്റെ സിരാകേന്ദ്രമായ പെരിങ്ങമ്മലയിൽ സ്വകാര്യ മേഖലയിൽ സ്ഥാപിതമായതും(1901)ൽ, സർക്കാരിനു വിട്ടുകൊടുത്തതുമായ(1917) പെരിങ്ങമ്മല ഗവൺമെന്റു സ്കൂൾ ആണ് പഞ്ചായത്തിലെ ആദ്യ വിദ്യാലയം

## വാണിജ്യ-ഗതാഗത പ്രാധാന്യം
1886-ൽ മാർസിലാ മദാമ്മയാണ് മർച്ചിസ്റൺ എസ്റേറ്റ് സ്ഥാപിച്ചത് (ഇന്ന് 'ജയശ്രീ റ്റി എസ്റേറ്റ്') 1886ൽ പൊന്മുടിയിൽ 'പൊന്മുടി റ്റീ റബ്ബർ കമ്പനി ലിമിറ്റഡ് ഇംഗ്ളണ്ട്' എന്ന എസ്റേറ്റ് സ്ഥാപിച്ചു.

## പഞ്ചായത്ത് രൂപവത്കരണം/ആദ്യകാല ഭരണസമിതികൾ
1953 മുതൽ 1961 വരെ പെരിങ്ങമ്മല പഞ്ചായത്ത് പാലോട് പഞ്ചായത്തിന്റെ ഭാഗമായിരുന്നു. 1961-ൽ പാലോട് പഞ്ചായത്ത് വിഭജിച്ച് നന്ദിയോട്, പെരിങ്ങമ്മല പഞ്ചായത്തുകൾ രൂപവത്കരിച്ചു. 1961 മുതൽ 1964 വരെ അഡ്മിനിസ്ട്രേറ്റർ ഭരണമായിരുന്നു. 1964-ൽ എ. ഇബ്രാഹിം കുഞ്ഞ് പഞ്ചായത്തിന്റെ ആദ്യത്തെ പ്രസിഡന്റായി.

## അതിരുകൾ
*കിഴക്ക്: അംമ്പാസമുദ്രം 
*തെക്ക്: വാമനപുരം നദി 
*പിടഞ്ഞാറ്: റ്റി.എസ് റോഡ് 
*വടക്ക്: കുളത്തുപ്പുഴ റിസർവ് ഫോറസ്റ് (അമ്മയമ്പലം പച്ച) 
 
## ഭൂപ്രകൃതി
ഭൂപ്രകൃതിയനുസരിച്ച് ഈ പഞ്ചായത്തിനെ കുന്നുകൾ, താഴ്വാരം, സമതലം, വയലുകൾ, ഏലാകൾ എന്നിങ്ങനെ തിരിക്കാം.

## ജലപ്രകൃതി
കുളങ്ങളും തോടുകളുമാണ് ഇവിടുത്തെ പ്രധാന ജലസ്രോതസ്സ്. വാമനപുരം നദി പഞ്ചായത്തിന്റെ തെക്കം അതിരിൽ കൂടി ഒഴുകുന്നു.

## വിനോദസഞ്ചാര കേന്ദ്രങ്ങൾ
ബ്രൈമൂർ, പൊന്മുടി വിനോദസഞ്ചാരകേന്ദ്രങ്ങൾ, പൊന്മുടി ഡിയർപാർക്ക്, അന്താരാഷ്ട്ര പ്രസിദ്ധമായ ജവഹർലാൽ നെഹ്രു ട്രോപ്പിക്കൽ ബൊട്ടാണിക്ക് ഗാർഡൻ ആൻഡ് റിസർച്ച് ഇൻസ്റ്റിറ്റ്യൂട്ട് എന്നിവ ഈ പഞ്ചായത്തിലാണ്.

## ഗ്രാമപഞ്ചായത്ത് വാർഡുകൾ
#വേങ്കൊല്ല
#പൊൻമുടി
#ഇടിഞ്ഞാർ
#കൊച്ചുവിള
#ഇടവം
#ഞാറീലി
#തെന്നൂർ 
#കൊച്ചുകരിക്കകം
#ഇക്ബാൽ കോളേജ് 
#ദൈവപ്പുര 
#ചിറ്റൂർ 
#പെരിങ്ങമ്മല 
#കൊല്ലരുകോണം 
#പാലോട് 
#കരിമൺകോട് 
#ചിപ്പൻചിറ
#ഇലവുപാലം 
#കൊല്ലായിൽ 
#മടത്തറ 

## അവലംബങ്ങൾ
കടങ്കഥ

പെട്ടെന്ന് ഉത്തരം കണ്ടെത്താൻ കഴിയാത്തതും ഗൂഢമായ അർത്ഥം ഉള്ളതുമായ ചെറിയ ചോദ്യങ്ങളെയാണ് **കടങ്കഥകൾ** എന്ന് പറയുന്നത്. (ഇംഗ്ലീഷ്: Riddle). അല്പം ചിന്തിക്കാതെ സൂക്ഷ്മാർത്ഥം ഗ്രഹിക്കാൻ സാധ്യമല്ലാത്ത ചോദ്യങ്ങളോ ഉത്തരങ്ങളോ ആയ ഇത്തരം കടങ്കഥകൾ ലോകത്തിലെല്ലായിടത്തും പ്രചാരത്തിലുണ്ട്. കടങ്കഥകൾ ഒരുസാഹിത്യ വിനോദം കൂടിയാണ്. കുസൃതി ചോദ്യം എന്നും, അഴിപ്പാൻകഥ, തോൽക്കഥ എന്നീ പേരുകളും ഇതിന് ഉണ്ട്.

മലയാളത്തിൽ കടങ്കഥകൾക്ക് കുട്ടികളുടെ ഇടയിൽ വൻ പ്രചാരം നൽകിയത് കുഞ്ഞുണ്ണിമാഷ് എന്നറിയപ്പെട്ടിരുന്ന കവി കുഞ്ഞുണ്ണി ആയിരുന്നു. കടങ്കഥകളുമായി ബന്ധപ്പെട്ട നിരവധി പുസ്തകങ്ങളും സമാഹരണങ്ങളും കുഞ്ഞുണ്ണിമാഷ്‌  പ്രസിദ്ധീകരിച്ചിട്ടുണ്ട്. കേരളത്തിൽ പ്രചാരത്തിലുണ്ടായിരുന്ന കടങ്കഥകൾ സമാഹരിച്ച് വിവിധ പ്രസാധകർ പ്രസിദ്ധീകരിച്ച 

## കടങ്കഥകൾക്ക് ഉദാഹരണം

* **കിക്കിലുക്കും കിലുകിലുക്കും, ഉത്തരത്തിൽ ചത്തിരിക്കും** എന്ന കടങ്കഥയുടെ ഉത്തരം *താക്കോൽക്കൂട്ടം* എന്നാണ്. 

* **ആനകേറാമല, ആളുകേറാമല, ആയിരം കാന്താരി പൂത്തിറങ്ങി** എന്ന കടങ്കഥയുടെ ഉത്തരം *നക്ഷത്രങ്ങൾ* എന്നാണ്.   

* **കാള കിടക്കും കയറോടും**   ഉത്തരം   **മത്തൻവള്ളി** എന്നാണ്  

* **ഓടും കുതിര ചാടും കുതിര വെള്ളം കണ്ടാൽ നിൽകും കുതിര**  ഉത്തരം  *ചെരുപ്പ്* എന്നാണ് 

## റഫറൻസുകൾ

## പുറത്തേക്കുള്ള കണ്ണികൾ

*  &ndash; An active listing of riddle links.
* Isbell, Billy Jean.  "Riddle Games among Quechua Speakers."  ''Journal of Latin American Lore'' 3:1 (1977), 19-49. (pdf)

വർഗ്ഗം:നാട്ടറിവ്
വർഗ്ഗം:വിനോദവൃത്തികൾ
വർഗ്ഗം:കേരള സ്കൂൾ കലോത്സവ ഇനങ്ങൾ
ശാന്തിപാഠം

അഥർവ വേദത്തിലെ പ്രാർത്ഥനയാണിത്‌. ഉപനിഷത്ത് പഠിക്കാനാരംഭിക്കുമ്പോഴും പാഠാവസാനത്തിലും ഗുരുവും ശിഷ്യനും ചേർന്ന് ചൊല്ലേണ്ടതാണിത്. വേദക്രമമനുസരിച്ച് 5 ശാന്തിപാഠങ്ങൾ ഉണ്ട്. ഗുരു ശിഷ്യന്‌ ഉപദേശിച്ചുകൊടുക്കുന്ന രീതിയിലാണ്‌ ഉപനിഷത്തുകൾ എഴുതപ്പെട്ടിരിക്കുന്നത്‌. എല്ലാ ഉപനിഷത്തുകളും തുടങ്ങുന്നത്‌ ഒരു പ്രാർത്ഥനയോടെയാണ്‌. ഓരോ വേദത്തിനും വെവ്വേറെ പ്രർത്ഥനയുണ്ട്‌. ഏത്‌ വേദത്തിൽപെട്ടതാണോ ഉപനിഷത്ത്‌ ആ വേദത്തിലെ പ്രാർത്ഥനയോടെയായിരിക്കും അത്‌ സാധാരണ തുടങ്ങുക. ഗുരുവും ശിഷ്യനും ഒന്നിച്ച്‌ ചേർന്ന്‌ പ്രാർത്ഥിച്ചുകൊണ്ടാണ്‌ അദ്ധ്യയനം ആരംഭിക്കുന്നത്‌. പ്രാർത്ഥനയ്ക്കു ശേഷം ഓം ശാന്തിഃ എന്ന്‌ മൂന്ന്‌ തവണ ചൊല്ലുന്നതും പതിവാണ്‌. ഇത്‌ ആദി ദൈവികവും ആദി ഭൌതികവും ആധ്യാത്മികവും ആയ ശാന്തിയെ ഉദ്ദേശിച്ചാണ്‌. 

ശാന്തിപാഠങ്ങൾ 5-ൽ കൂടുതൽ ഉള്ളതായി പല പാരമ്പര്യക്കാരും പറയുന്നുണ്ട്. 10 ശാന്തിപാഠങ്ങൾ ശങ്കരമഠക്കാർ സ്വീകരിച്ചിരിക്കുന്നു. 

## പത്ത് ശാന്തിപാഠങ്ങൾ

ഭദ്രമായതിനെ മാത്രം ഞങ്ങളുടെ കർണ്ണങ്ങൾ ശ്രവിക്കട്ടെ, ഭദ്രമായതിനെ മാത്രം ഞങ്ങളുടെ കണ്ണുകൾ കാണട്ടെ, ദേവഹിതമനുസരിച്ചുള്ള ആയുസ്സ്‌ ആരോഗ്യമുള്ള അംഗങ്ങളോടെ ഞങ്ങൾ ജീവിച്ചു തീർത്തിടട്ടെ, ഇന്ദ്രൻ നമുക്കു സ്വസ്തിയേകട്ടെ, (പൂഷാവ്‌) സൂര്യൻ നമുക്ക്‌ സ്വസ്തിയേകട്ടെ, ആസുരനാശകനായ താർക്ഷ്യൻ നമുക്കു സ്വസ്തിയേകട്ടെ, ദേവഗുരു ബൃഹസ്പതി നമുക്കു സ്വസ്തിയേകട്ടെ. ഓം ശാന്തിഃ ശാന്തിഃ ശാന്തിഃ
## അവലംബം


വർഗ്ഗം:ഹൈന്ദവം
വൈക്കം മുൻസിപ്പാലിറ്റി

കോട്ടയം ജില്ലയിൽ വൈക്കം താലൂക്കിൽ സ്ഥിതി ചെയ്യുന്ന മുൻസിപ്പാലിറ്റിയാണ്‌ **വൈക്കം മുൻസിപ്പാലിറ്റി**. വിസ്തീർണം 8.73 ച.കി.മീ. ജനസംഖ്യ: 21,753(1991). കിഴക്കു ഉദയനാപുരം പഞ്ചായത്തും പടിഞ്ഞാറ് വേമ്പനാട്ട് കായലും വടക്ക് ഉദയനാപുരം പഞ്ചായത്തും തെക്ക് ടി.വി.പുരം പഞ്ചായത്തും വല്യാനപ്പുഴയും ആണ് അതിരുകൾ. പ്രശസ്തമായ മഹാദേവ ക്ഷേത്രം സ്ഥിതി ചെയ്യുന്നത് വൈക്കം മുൻസിപ്പാലിറ്റിയിലാണ്.

## വാർഡുകൾ
# ഉദയനാപുരം
# കാരുവള്ളി
# പെരിഞ്ചില
# ചാലപ്പറമ്പ്
# ഇൻഡസ്ട്രിയൽ
# ലിങ്ക് റോഡ്
# ചീരംകുന്നുമ്പുറം
# ചുള്ളിത്തറ
# പ്രായിക്കത്തറ
# ആറാട്ട്കുളം
# പെരുംമ്പള്ളിയാഴം
# പുഴവായികുളങ്ങര
# കോൺവെന്റ്
# തുരുത്തിക്കര
# കായിപ്പുറം
# മുൻസിപ്പൽ ഓഫീസ്
# മൂകാമ്പികച്ചിറ
# ജവഹർ റോഡ്
# വി.കെ. വേലപ്പൻ
# മഹാദേവ ക്ഷേത്രം
# എൽ.എഫ്. ചർച്ച്
# ഇ വി ആർ
# കരയിൽ
# കോലോത്തും കടവ്
# പോളശ്ശേരി
# ശ്രീനാരായണപുരം

## ഭരണ സമിതി
ബിജു, വി. കണ്ണേഴത്ത് ചെയർമാനായുള്ള ഭരണസമിതിയാണ് വൈക്കം മുൻസിപ്പാലിറ്റിയിൽ നിലവിലുള്ളത്.
ഹാരിസ് കൗണ്ടി (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്തെ ഹ്യൂസ്റ്റൺ-ഷുഗർലാൻഡ്-ബേടൗൺ മെട്രോപ്പൊളിറ്റൻ പ്രദേശത്തുൾപ്പെട്ട ഒരു കൗണ്ടിയാണ്‌ **ഹാരിസ് കൗണ്ടി**. 2000ത്തിലെ യു.എസ്. സെൻസസ് പ്രകാരം കൗണ്ടിയിൽ 3,400,578 പേർ വസിക്കുന്നു (2007ലെ കണക്കുപ്രകാരം 3.935,855). ഇതുപ്രകാരം ഹാരിസ് കൗണ്ടി ടെക്സസിലെ ഏറ്റവും ജനവാസമുള്ള കൗണ്ടിയാണ്. ഹാരിസ് കൗണ്ടിയുടെ ആസ്ഥാനം ഹ്യൂസ്റ്റൺ ആണ്‌.

ഹാരിസ് കൗണ്ടി എന്ന പേര് ഇവിടത്തെ ആദ്യകാല കുടിയേറ്റക്കാരിലൊരാളായ ജോൺ റിച്ചാർഡ്സൺ ഹാരിസിന്റെ ബഹുമാനാർത്ഥമാണ്‌ നൽകപ്പെട്ടത്.

## ചരിത്രം
ഹാരിസ് കൗണ്ടി 1836 ഡിസംബർ 22ന്‌ **ഹാരിസ്ബർഗ് കൗണ്ടി** എന്ന പേരിൽ സ്ഥാപിതമായി. പിന്നീട് ഡിസംബർ 1839ൽ പേര്‌ ഹാരിസ് കൗണ്ടി എന്നു മാറ്റി.

## ഭൂമിശാസ്ത്രം
യു.എസ്. സെൻസസ് ബ്യൂറോയുടെ കണക്കുകൾപ്രകാരം ഹാരിസ് കൗണ്ടിയുടെ വിസ്താരം 1,778&nbsp;ചതുരശ്ര മൈൽ (4,604&nbsp;km²) ആണ്. ഇതിൽ 1,729&nbsp;ചതുരശ്ര മൈൽ(4,478&nbsp;km²) കരയും 49&nbsp;ചതുരശ്ര മൈൽ(127&nbsp;km²) വെള്ളപ്രദേശവുമാണ്‌.

### പ്രധാനപ്പെട്ട ഹൈവേകൾ

*ഹാരിസ് കൗണ്ടിയിലൂടെയുള്ള കൂടുതൽ റോഡുകളെക്കുറിച്ചറിയാൻ [[List of highways in Harris County, Texas|ഹാരിസ് കൗണ്ടിയിലെ ഹൈവേകളുടെ പട്ടിക]] കാണുക.*

### അയൽക്കൗണ്ടികൾ

*മോണ്ട്ഗോമെറി കൗണ്ടി  (വടക്ക്)
*ലിബർട്ടി കൗണ്ടി  (വടക്കുകിഴക്ക്)
*ചേംബേഴ്സ്  കൗണ്ടി  (കിഴക്ക്)
*ഗാൽവെസ്റ്റൺ കൗണ്ടി  (തെക്കുകിഴക്ക്)
*ബ്രാസോറിയ കൗണ്ടി  (തെക്ക്)
*ഫോർട്ട് ബെൻഡ് കൗണ്ടി  (തെക്കുപടിഞ്ഞാറ്)
*വാള്ളർ കൗണ്ടി  (വടക്കുപടിഞ്ഞാറ്)

## ജനസംഖ്യാശാസ്ത്രം

2000ലെ സെൻസസ് പ്രകാരം ഇവിടെ 1,205,516 ഭവനങ്ങളിലായി 834,217 കുടുംബങ്ങളില്പ്പെട്ട 3,400,578 പേർ കൗണ്ടിയിൽ വസിക്കുന്നു. ഇതുമൂലം ടെക്സസ് സംസ്ഥാനത്തെ ഏറ്റവും ജനവാസമുള്ള കൗണ്ടിയാണ്‌ ഹാരിസ് കൗണ്ടി. ഇവിടുത്തെ ജനസാന്ദ്രത ചതുരശ്ര മൈലിന്‌ 1967 ജനങ്ങൾ (759/km²) എന്നതാണ്‌. ചതുരശ്രമൈലിന്‌ 751 (290/km²) എന്ന കണക്കിന്‌ 1,298,130 ആവാസകേന്ദ്രങ്ങൾ ഇവിടെയുണ്ട്. 

ഇവിടുത്തെ ജനങ്ങളിൽ 58.73% പേർ വെള്ളക്കാരും, 18.49% പേർ കറുത്ത വർഗ്ഗക്കാരും, 0.45% പേർ അമേരിക്കൻ ആദിവാസിവർഗ്ഗക്കാരും, 5.14% പേർ ഏഷ്യക്കാരും, 0.06% പേർ പസിഫിക്ക് ദ്വീപുകാരും, 14.18% പേർ മറ്റു വർഗ്ഗങ്ങളില്പ്പെട്ടവരും 2.96% പേർ രണ്ടോ അതിലധികമോ വർഗ്ഗങ്ങളില്പ്പെട്ടവരുമാണ്‌. ഇവിടുത്തെ 58.73% പേർ ഹിസ്പാനിക്ക് അഥവാ ലാറ്റിനോ വംശജരും 7.2% പേർ ജർമൻ വംശജരും 6.2% പേർ അമേരിക്കൻ വം‌ശജരും 5.2% പേർ ആംഗ്ലിക്കൻ വംശജരുമാണ്‌. 63.8% പേർ ഇംഗ്ലീഷ് സംസാരിക്കുമ്പോൾ 28.8% പേർ സ്പാനിഷും 1.6% പേർ വിയറ്റ്നാമീസും മാതൃഭാഷയായി ഉപയോഗിക്കുന്നു.

## അവലംബം
ഗ്രേയ്റ്റർ ഹ്യൂസ്റ്റൺ

അമേരിക്കൻ ഓഫീസ് ഓഫ് മാനേജ്മെന്റ് ആൻഡ് ബഡ്ജറ്റിന്റെ നിർവചനത്തിൽ ഉൾപ്പെടുന്ന 10 കൗണ്ടികൾ ഉൾപ്പെട്ട മഹാനഗര (മെട്രോപ്പൊളിറ്റൻ) പ്രദേശമാണ്‌ **ഗ്രേറ്റർ ഹ്യൂസ്റ്റൺ** എന്നറിയപ്പെടുന്ന **ഹ്യൂസ്റ്റൺ-ഷുഗർലാൻഡ്-ബേടൗൺ**. അമേരിക്കൻ ഐക്യനാടുകളിലെ ടെക്സസ് സംസ്ഥാനത്തെ ഗൾഫ് തീരത്തോട് ചേർന്ന് കിഴക്കൻ ടെക്സസിൽ സുവർണ്ണ ത്രികോണത്തിനു പടിഞ്ഞാറായാണ്‌ ഈ പ്രദേശം സ്ഥിതി ചെയ്യുന്നത്.
  
2007ലെ അമേരിക്കൻ ഐക്യനാടുകളിലെ സെൻസസ് പ്രകാരം 5.6ദശലക്ഷം ആളുകൾ അധിവസിക്കുന്ന ഹ്യൂസ്റ്റൺ-ഷുഗർലാൻഡ്-ബേടൗൺ പ്രദേശം അമേരിക്കയിലെ ആറാമത്തെ ഏറ്റവും വലിയ മെട്രോപ്പൊളിറ്റൻ പ്രദേശമാണ്‌.. ജനസംഖ്യ പ്രധാനമായും കേന്ദ്രീകരിച്ചിരിക്കുന്നത് 2.14ദശലക്ഷം ആളുകൾ അധിവസിക്കുന്നതും ടെക്സസിന്റെ സാമ്പത്തിക സാംസ്കാരിക കേന്ദ്രവുമായ ഹ്യൂസ്റ്റൺ നഗരത്തിലാണ്‌.

അമേരിക്കയിൽ ഏറ്റവും വേഗം വളർന്നുകൊണ്ടിരിക്കുന്ന മെട്രോപ്പൊളിറ്റൻ പ്രദേശങ്ങളിലൊന്നാണ്‌ ഹ്യൂസ്റ്റൺ. 1990 സെൻസസിനും 2000 സെൻസസിനും ഇടയ്ക്ക് ഇവിടുത്തെ ജനസംഖ്യ 25.2 ശതമാനം (950,000 പേർ) വർദ്ധിച്ചു . ഇതേ സമയത്ത് അമേരിക്കൻ ഐക്യനാടുകളിലെ ജനസംഖ്യ 13.2 ശതമാനം മാത്രമായിരുന്നു വർദ്ധിച്ചത്. 2000നും 2007നും ഇടയ്ക്ക് ജനസംഖ്യയോട് 912,994 പേർ കൂടുതൽ ചേർന്നു.

2000നും 2030നും ഇടയ്ക്ക് 2.66 ദശലക്ഷം ആളുകൾ ചേർന്നുകൊണ്ട് ജനസംഖ്യാവളർച്ചയിൽ രാജ്യത്തെ അഞ്ചാമത്തെ ഏറ്റവും വളർച്ചയേറിയ പ്രദേശമായി ഇതു മാറുമെന്ന് വുഡ്സ് & പൂൾ ഇക്കണോമിക്സ് കണക്കാക്കുന്നു. 

## അവലംബം